text:
181
Dut. 10:9
12:12
14:27,29
1 Khor. 9:13
“Baphristi labangemaLevi, bona ngempela besive semaLevi, akukafaneli babe nesabelo nome lifa kanye nesive sema-Israyeli. Bona bayawuphila ngeminikelo leyentiwa ngemlilo kuSimakadze, ngobe loko ngukona kulifa labo. 2
Bayawubate lifa emkhatsini wabomnakabo; Simakadze nguyena alifa labo, njengobe abetsembisa.
3“Sabelo sebaphristi emihlatjelweni yetinkhomo nome yetimvu leyawuletfwa bantfu kuyawuba siphanga, nemihlatsi, nekwangekhatsi. 4Kufanele nibanike loko lokusivuno setilinga, taloko lokutinhlavu, neseliwayini lelisha, nesemafutsa lamasha, kanye neboya bekucala lenibuhhule etimvini tenu. 5Ngobe Simakadze Nkulunkulu wenu ubakhetsile bona kanye netitukulwane tabo emkhatsini wato tonkhe tive tenu kutsi batewuma bakhonte ngelibito laSimakadze ngaso sonkhe sikhatsi.
6“Nangabe umLevi atfutsa kulelinye lalamadolobha enu aka-Israyeli, bese uta ngekutimisela kulendzawo Simakadze layakuyikhetsa, 7angakhonta ngelibito laSimakadze Nkulunkulu wakhe njengawo onkhe emaLevi akubo embikwaSimakadze. 8Kufanele abe nesabelo lesilingana nesalabanye, nome ngabe kukhona imali layitfolile ngekutsengisa timphahla temndeni wakhe.”
9
Dut. 12:29
1 Khos. 14:24
2 Khos. 16:3
“Nase ningena kulelive Simakadze Nkulunkulu wenu lanipha lona, ningacali nifundze kulingisa imikhuba lenengekako yaleto tive talapho. 10
Lev. 18:21
19:26
20:6,27
1 Sam. 28:7
Kubete emkhatsini wenu loyawutfolakala anikela ngendvodzana nome ngendvodzakati yakhe ngekuyengcisa emlilweni,Nome “ngekuyishisa ngemlilo” kubete nalobhulako nome losangoma, nome lohumusha tigameko, angenele butsi, 11
Isa. 8:19
nome alumbe, nome wemimoya lemibi, nome lophengulako, nome lokhuluma nalabafile. 12Wonkhe umuntfu lowenta letintfo usinengiso kuSimakadze, ngako-ke ngenca yalentintfo letisinengiso Simakadze Nkulunkulu wenu tonkhe letive uyawutikhipha aticoshe nisengakefiki nine. 13
Kufanele nibe msulwa embikwaSimakadze Nkulunkulu wenu.”
14“Letive lenitatemuka lelive tiyabalalela labo lababhulako nalabaphengulako; kodvwa nine Simakadze Nkulunkulu wenu akanivumeli kutsi nikwente loko. 15
5:39,46
6:14
Imis. 3:22
7:37
Simakadze Nkulunkulu wenu uyawunivusela umphrofethi lonjengami emkhatsini wabomnakenu. Kufanele nimlalele.
16
Dut. 5:23
“Ngobe nguloko lenakucela kuSimakadze Nkulunkulu wenu eHorebe mhlazana wemhlangano nanitsi: ‘Sicela kutsi singabe sisaliva leliphimbo laSimakadze Nkulunkulu wetfu, singawubuki nalomlilo lomkhulu kangaka, ngobe sitakufa.’ 17Simakadze wakhuluma kimi, watsi: ‘Loko labakushoko kuhle. 18Ngiyawubavusela umphrofethi lofanana nawe emkhatsini wabomnakabo. Ngiyawufaka emavi ami emlonyeni wakhe, uyawube sewubatjela konkhe loko lengimyala ngako. 19
Nangabe kukhona longawalaleli lamavi ami lakhulunywa ngulowo mphrofethi ngelibito lami, ngimi-ke matfupha loyawubhekana naye lowo muntfu. 20
Jer. 14:14
Kodvwa umphrofethi lotenta shangatsi ukhuluma ngelibito lami loko lengingakasho kutsi akakukhulume, nome umphrofethi lokhuluma ngelibito lalabanye bonkulunkulu, lowo kufanele abulawe.’
21“Nine-ke ningasho nitsi: ‘Pho, singati kanjani kutsi lelivi alikakhulunywa nguSimakadze?’ 22
Nangabe loko lokushiwo ngulowo mphrofethi ngelibito laSimakadze kungenteki nome kungabi liciniso, kuyawuvele kubonakale kutsi lowo mlayeto akusiwo lovela kuSimakadze. Lowo mphrofethi abetikhulumela nje; ngako ningamesabi.”


c: text/html

text:
221
Kudvuma ngalokuhle kuncono kunemcebo lomnyenti, kuhlonipheka kuncono kunekuceba.
2
Taga 14:31
17:5
29:13
Tinjinga netimphuya tifanana ngantfo yinye: Bobabili badalwa nguNkulunkulu.
3
Umuntfu lohlakaniphile ingoti uyibona iseta, bese uyayibalekela; kantsi longenangcondvo ucondza ngco kuyo, bese utisola emvakwesikhatsi.
4
18:12
Titfobe, wesabe Simakadze, yena uyakukuvuza ngemcebo, neludvumo, nekuphila.
5Indlela yemuntfu longaketsembeki igcwele emanyeva netingibe; kodvwa lowo lonakekela imphilo yakhe uyakuyigegela leyo ndlela.
6Khulisa umntfwana ngendlela lekufanele aphile ngayo; kuyakutsi nome asakhulile angesuki kuyo.
7Injinga iba yinkhosi yeluphuya, nemboleki uba sigcili sembolekisi.
8
Taga 11:18
Umuntfu lohlanyela inhlanyelo yebudlova uvuna tingoti nekuhlupheka; kucindzetela kwakhe labanye bantfu kutawuphela.
9Lowephanako naye uyawubusiswa, ngobe kudla kwakhe ukudla netimphuya.
10
Cosha sedzeleli kutawuphela kuphikisana, nekulwa kanye nenhlamba.
11
Umuntfu lotsandza kuhlanteka kwenhlitiyo nenkhulumo lenemusa uyawuba ngumngani wenkhosi.
12Emehlo aSimakadze alindza lwati; kodvwa uyawacitsa emavi alabacalemanga.
13
Livila litsi: “Kunelibhubesi lapha ngaphandle; ngitawutsi ngiyaphuma lingidle.”
14
23:27
Emavi engwadla afanana nemgodzi lojulile; labo labangaphansi kwelulaka lwaSimakadze bagcumkela kuwo.
15
19:18
23:13
Bulima buboshelwe engcondvweni yemntfwana; kodvwa luswati luyabutsintsitsa bonkhe.
16Lowo locindzetela lomphofu entela kuticebisa, yena nalowo lopha tipho kulabacebile, bobabili bagcina baphuyile.
17
2:1
3:1
4:1
5:1
Lalelisisa uvisise kahle emavi alabahlakaniphile, ubambisise ngengcondvo lwati lengikuhlephulela lona.
18Utawubusiswa nawuwagcina engcondvweni yakho, ukwati kuwasho ngenhloko ungangabati. 19Ngentela kutsi utewubeka litsemba lakho kuSimakadze; ngiko nje ngikufundzisa lamavi. 20Nankha-ke emavi lahlakaniphile langemashumi lamatsatfu lengikubhalele wona; agcwele lwati nemiyalo lelungile. 21Lamavi atakufundzisa kutsi ukwati kubona liciniso nalikhulunywa. Ngako-ke nawutfunywa kutsi uyekulifuna leliciniso, uyawukwati kubuya nemphendvulo lengiyo sibili.
22Umuntfu loweswele ungamphatsi dlephu ngobe abukeka eswele, nalomphofu ungamdleleli ecaleni; 23
nawenta njalo, Simakadze uyakummelela, atsatse kuphila kwalowo lophetse lomunye dlephu.
24
Ungabi ngumngani wemuntfu lonenhlitiyo lencane, ungabi nebudlelwane nemuntfu losheshe acansuke. 25Nawuba ngumngani wakhe, ungahle ufundze imikhuba yakhe, loko kube lugibe emphilweni yakho yonkhe.
26
17:18
20:16
27:13
Ungaboba sibambiso nome fakazi wemuntfu, nakenta tikwelede. 27Nakehluleka kukhokha letikwelede, wena utawudliwa ngisho nembhedze wakho.
28
27:17
Taga 23:10
Ungayiguculi iminyele leyabekwa bokhokho bakho.
29Use wambona nje umuntfu loyingcweti emsebentini wakhe? Nguye lowo loyawusetjentiswa ngemakhosi, angeke aweswele nemsebenti.

robotstxt: allowed

filter: keep


text:
Sonkhe sidzinga kushintsha timpilo tethu nemisebenti yethu kute sente siciniseko sekutsi asandzisi  liqciwane le Coronavirus futsi sihlale siphephile. Tinhlelo nato tidzinga kuntshintsha indlela lebenta ngayo onkhe malanga nemidlalo ngalendlela lentsha. Kuletraining ufundza kushintsha inhlelo yakho kuphendula kwi COVID-19. Nasewuyibukile le video wafundza nemanothi, cedzela lemibuto yequiz kuhlola kutsi uyavisisa. . Utokwati kuphindze uyente lequiz tikhatsi letiningi nawuthandza kute uphumelele futsi usekelwe ngetimpendlo lekungito. Nasewucedze omathathu emaquiz waphumelela, ema SmartStarters atothola titifiketi tekucedza. Sikufisela inhlanhla! Nawuba nenkinga, cela icoach yakho ikusite.
Current Status
Not Enrolled
Price
Free
Get Started


text:
81
7:11
Ngenyanga yesikhombisa onkhe ema-Israyeli abesatintile emadolobheni awo. Bonkhe bantfu bahlangana ndzawonye baba ngumuntfu munye eJerusalema enkhundleni lesembikweliSango Lemanti. Batjela Ezra, ingcweti yetemtsetfo, kutsi akaletse incwadzi yemtsetfo waSimakadze, labewunike sive sema-Israyeli ngaMosi.
2Kwatsi ngelilanga lekucala enyangeni yesikhombisa Ezra, umphristi, wabeka umtsetfo embikwawo wonkhe umhlangano, lapho kwakunemadvodza nebafati khona kanye nabo bonkhe lababekhona kuwucondzisisa. 3
Wabafundzela wona kusukela ekuseni kuseluvivi, kwaze kwaba ngusemini, abeme abheke kulenkhundla lesembikweliSango Lemanti, lapho kwakubutsene khona emadvodza nebafati kanye nabo bonkhe lababenekuwucondza. Bonkhe bantfu balalelisisa nakufundvwa lencwadzi yemtsetfo.
4Ezra, ingcweti yetemtsetfo, bekeme endzaweni lephakeme leyayakhiwe ngemapulango, yakhelwe wona lowo msebenti. Eceleni kwakhe ngasesandleni sekudla bekume boMathithiya, naShema, na-Anaya, na-Uriya, naHilkiya kanye naMaseya; ngasesandleni sakhe sesancele bekume boPhedaya, naMishayeli, naMalkhiya, naHashumi, naHashabadana, naZakhariya kanye naMeshulamu.
5Ezra wayivula lencwadzi. Bonkhe bantfu babembona, ngobe abeme endzaweni lephakeme kunabo. Watsi nakayivula nje lencwadzi, bonkhe bantfu basukuma bema ngetinyawo. 6Ezra wadvumisa Simakadze, Nkulunkulu lomkhulu kakhulu.
Bonkhe bantfu baphakamisa tandla tabo bananatela yena batsi: “Amen! Amen!” Baguca phansi bakhotsama Simakadze babhekise buso phansi.
7
Basukuma lapho bema etindzaweni tabo, kwase kutsi lamaLevi lalandzelako abachazela umtsetfo: boJeshuwa, naBani, naSherebiya, naJamini, na-Akhubi, naShabhethayi, naHodiya, naMaseya, naKhelita, na-Azariya, naJozabadi, naHanana kanye naPhelaya. 8Bafundza incwadzi yemtsetfo waNkulunkulu, bawucacisa“bawucacisa” nome “Nkulunkulu awuhumusha” lokusho kutsi “awuchaza” kahle. Babechazela sive inshokutsini yawo, kuze kutsi sonkhe sive sicondzisise kahle kutsi kukhulunywa ngani.
9
Batsi kube bantfu beve ngaloko lokwakufunwa ngumtsetfo, batsintseka badzimate bakhala. Ngako boNehemiya, umbusi, na-Ezra, labengumphristi nengcweti yetemtsetfo, kanye nemaLevi labenguwona achaza lomtsetfo, bakhuluma kulabantfu bonkhe, batsi: “Lelilanga lalamuhla lingcwele kuSimakadze Nkulunkulu wenu, ngako akukafaneli kutsi nilibale kukhala nidzindze sililo.”
10Nehemiya wakhuluma esiveni, watsi: “Hambani niye emakhaya enu niyekudla kudla kwelikhetselo netinatfo letimnandzi, niphe nalabo labangenalutfo. Leli lilanga lelingcwele kuSimakadze wetfu. Ningakhatsateki, ngobe injabulo yenu levela kuSimakadze ingemandla enu.”“injabulo yenu levela kuSimakadze ingemandla enu” nome “injabulo yaSomandla ingemandla enu” nome “kutfokota kwenu kuSimakadze kungemandla enu”
11EmaLevi abindzisa bonkhe bantfu, atsi: “Thulani, ngobe leli lilanga lelingcwele. Ningakhatsateki.”
12Ngako bonkhe bantfu bahamba badla banatsa ngekujabula, bapha nalabanye kudla, ngobe bese bawacondzisisa kahle lawo mavi lababechazelwe wona.
13Ngelilanga lesibili kuleyo nyanga baholi bayo yonkhe imindeni, nebaphristi kanye nemaLevi babutsanela ku-Ezra, labeyingcweti yetemtsetfo, kuze batewufundza kahle timiso talomtsetfo. 14
Lev. 23:34,42
Dut. 16:13
Bakhandza kubhaliwe emtsetfweni Simakadze labeyale ngawo ema-Israyeli ngaMosi kutsi afanele ahlale emadlangaleni ngesikhatsi semkhosi wenyanga yesikhombisa, 15nekutsi lelivi kufanele balisakate balimemetele kuwo onkhe emadolobha abo naseJerusalema, batsi: “Hambani, niye eveni letintsaba niyewugawula khona emagala etihlahla temncumo kanye newemncumo wesiganga, newabomabovana, newemasundvu kanye newetihlahla temtfunti nitekwenta emadlangala,” njengobe kubhaliwe emtsetfweni.“emtsetfweni” fundza nakuLev. 23:37-40
16Ngako bantfu baphuma bahamba bayawugawula emagala, babuya nawo batawutakhela emadlangala etikwetindlu tabo, nasemabaleni abo, nasetibuyeni tendlu yaNkulunkulu, nasetinkhundleni letatingaseSangweni Lemanti kanye nangaseSangweni laka-Efrayimu. 17Bonkhe bantfu labebabuya ekutfunjweni batakhela emadlangala, bahlala kuwo. Kusukela esikhatsini saJoshuwa, umsa waNuni, kwaze kwaba ngulelo langa babengazange bawugubhe lowo mkhosi ngaleyo ndlela labawugubha ngayo. Kujabula kwabo kwaba kukhulu kakhulu.
18Lilanga ngelilanga kusukela kulekucala kwaze kwaba kulekugcina, Ezra abebafundzela kulencwadzi yemtsetfo waNkulunkulu. Lomkhosi bawugubha emalanga lasikhombisa, kwatsi ngelilanga lesiphohlongo bahlangana ndzawonye, njengobe kwakusho lomtsetfo.


text:
A curated collection of free learning resources!
Library books
Browse 30 books in siSwati. Start by selecting your level Browse 30 books in siSwatiSelect your level
Mambakati, inyoka yelihlatsi
Emantfombatana lamatsatfui ahamba ayewutfota tinkhuni ehlatsini. Abazange balalele nakabayala gogo wabo, yinye intfombatana yenta intfo letsite leyingoti.
Indlovu leyayitsandza tintfo
Umntfwana wendlovu bekanemibuto ngato tonkhe tintfo, lokufaka ekhatsi kutsi tingwenya tidlani.
Umlindzi siciwi setilwane nekunakekela
Lendzaba iphatselene nekuhlengwa kwebantfwana betilwane letitintsandzane letiletfwa kulesiciwi. Letilwane letincane tiyanakekelwa ngumgcinisiciwi kanye netisebenti takhe.
Lengijabulela kukwenta
Kuyangijabulisa kwenta letintfo lengitibalile. Ngabe ujabulela kwentaini?
Akusho kutsi batehluleki
Bantfu labakhubatekile banalokunyenti labangakwenta futsi banemakhono.


text:
Umehluko Emkhatsini weMadvodza Asesigangeni kanye nema Khoikhoi
Kushayisana Kwemasiko
Noma lamadvodza asesigangeni kanye nema khoikhoi ehlobene, ngekwenyama kanye nangelulwimi. Kufute kube kwabakhona kushayisana kwemasiko abo ngesikhatsi lamacembu lamabili ashayisana nalelinye. Lama Khoikhoi ngekwendlela yawo, abeka tinhloko tawo ezingeni lelisetulu, atinika luphawu loluphakeme kanye nalelinemnotfo. Letilwane betitsatfwa njengentfo yekutsi ‘usigwili’, kube labo labanetilwane letincane bekudzinga kutsi tikhundla tendlela yema cembu emaDvodza esiganga, le emaKhoikhoi bekbatsatsa njengetintfo letingenamsebenti.
Ngisho naleligama lelitsi ‘Khoikhoi’ (lisho ‘indvodza yema dvodza’) kusho kubabeka bona kusuka kubuphansi bema Dvodza esiganga, lebawabita ema ‘Sonqua’ noma ema ‘San’ (lekuchaza emadvodza langenalutfo’). Ngalesi sizatfu, emaDvodza esiganga laphucukile ayalicitsa lelitemu lema ‘San’ atsi liyinhlamba.
Tindlela Letehlukene Tekuphila
Ngako, lama Khoikhoi kanye nalaMadvodza esiganga aphila timphilo letehlukene, letihambisana nemnotfo lohlukene wesimanje. Ngentfo lefana, ngekushayisana ngemanti, kanye nendzawo lapho ikhonakhona. Phindze, lama Khoikhoi bekakadze akhutsele ekutingeleni kantsi nemcudzelwano wetilwane tesiganga wawungaba yintfo lesizatfu lesibambile. Ngendlela yencenye lemcoka, nomakunjalo, lamacembu lamabili kwabonakala ungatsi atfola indlela yekuvana aphindze aphila ngendlela yemasiko cishe iminyaka letinkhulungane nemakhulu lasihlanu – kwaze kwabasikhatsi lapho ema Europe efika angcolisa lamanti ngeludzaka.
Kukhona tikhatsi lapho emadvodza esiganga atsatsa khona imisebenti kanye nemindeni yema Khoikhoi, abuka imihlambi yetinkhomo, atinika luju noma aletsa tindlela tekwenta kutsi imvula ine kwentela kutfola lokuya ngasetfunjini. eRichtersveld, nomakunjalo, Lamadvodza esiganga abonakala shengatsi anyamalala masinyane ngemuva kwekufika kwema Khoikhoi (ngaphandle kwesive semaStrandloper lambalwa lachubeka nekuhlala ngasemnceleni). Loku bekungabangiso sizatfu sekuhamba kusuka noma kucocoma nge Namaqua. Ngemuva kwakokonkhe, angeke kube sigodzi lesinganaka sive lesikhulu.
Belusi kanye neBatingeli
Richard Elphick, wemlandvo wesimanje, ngalenye indlela, unendlela yekusebenta lapho lomkhatsi emkhatsini webelusi kanye nebatingeli bowukadze ungemanti kakhulu, kushiyane ke ngenhlanhla njengoba kwenteka ngemnotfo. Nga Elphick, lama Khoikhoi kanye nemaDvodza esiganga bekukadze kubantfu banye.
Yebo nje, sive sema Khoikhoi besingalahlekelwa yimihlambi yaso ngendlala yesomiso, kweba kanye netifo, kwenta kutsi sibuyele kulendlela yekutingela kwema Dvodza esiganga.
Njengoba loku kwatsatfwa ngendlela yekuphumelela emphilweni, lesive sema Khoikhoi lesinenkhaphunkhaphu besizama kwakha imihlambi yato ngendlela yekweba, yekuncephetela noma yekusebenta. Loku kwenta indlela yekugcizelela indlela yekutingela.
Ngekuso kwendlela lebukiwe, nomakunjalo, kubonakala ungatsi bekukhona emacembu lamabili lakhweshile kulesive sema Khoi-San.
Kepha indlela yaElphick isasetjentiswa uma ifakwe endzaweni yema kholonisi, ngesikhatsi ema Europe afaka emandla emphilweni yesintfu kubantfu bendzawo eKapa.
Indlela Lekahle Yekuphila
Lababuke umhlaba labagubhile baphindze batfola indlela lehlanganisa belusi bemfuyo kanye naletinakekelwako. Lokukwentiwa kutsi balimi badzinga kugcina tintfo letiningi, lelapho batingeli bavama kutfola tintfo khona lapho. Lobukhona betintfo letisindzako nako kufaka kutsi lamaKhoikhoi akazange ahamba hamba endzaweni kakhulu njengalaMadvodza esiganga. Loku kushokona njengoba labaholi babo bekabanika indlela yekubagcinela kudla, ngako ngaloko bekungadzingi kutsi bahambahambe kakhulu futsi bebakhona kugcina sive lesiningi lesihlangene. Nomakunjalo, lama Khoikhoi achubeka kulungiselela indlela lekahle yekuphila, ahambe nesikhatsi kwentela kufuna emadlelo lakahle ekudla.
Ngasinye sive, yebo, aphatsa cishe indzawo lechazeke kahle futsi nemalunga alesive asuka awelela etindzaweni yato leyatiwako, inchubo yesikhatsi. Loku kwachubela ekukhuleni kwetintfo letiphatsekako tema matjieshuise noma |haru oms lebeyingahlanganiswa etindzaweni letehlukene kanye nasetigodzini letiniselwako lebeyigcwaliswa njalonjalo ngekuhamba kwemyaka. Ngalokujwayelwe, bangaphandle bebavunyelwa kusebentisa indzawo yesive ekushintjiseni noma ekubhadaleni kulesikhulu. Noma kukusiphi simo lapho khona, nomakunjalo, indzawo kwavunywa kutsi inikwe bantfu nje ngamunye ngamunye. Lena nguyona ndlela yandvulo yekwenta kulima lokujwayelekile lesentiwa namanje Endzaweni Yemhlaba Wesintfu eRichtersveld.
Translated by Phindile Malotana


text:
Bekukhona lihlokohloko lelincane lebelitigcabha ngebuhle betinsiba talo letimtfubi nemlomo walo lomnyama lomanyatelako. Lahlala emihlangeni ngaseceleni kwemfula limemeta noma ngubani labengalalela. Ngibukeni! Angisimuhle? Bukani tinsiba tami letikhanyako letimtfubi! Bukani kutsi umlomo wami umanyatela njani elangeni!”
leti letinye tinyoni netilwane betingalitsandzi lelihlokohloko lelincane. Bekunguloko nje kutsi belitikhukhumeta.boastful, he was also mean.
“Hheyi, Ngwenya!” kumemeta Lihlokohloko, “Unematinyo lamabi ngempela. Makhulu futsi akalingani kantsi amtfubi, futsi uneticucu tenyama letikhaceke kuwo! Suka! Ngiyabheja wena ufisa kuba nemlomo lomuhle njengalona wami!”
Ngwenya washelela wangena ngaphansi kwemanti wacabanga kutsi kungaba kuhle njani uma Lihlokohloko angakhacela kulamatinyo akhe!
Nasekusikhatsi sekutsi Lihlokohloko akhe sidleke sakhe, wachubeka nalendlela yakhe yekutikhukhumeta. Esikhundleni sekukhetsa tincamu tetjani nemhlanga netinsiba njengaletinye tinyoni, wakhetsa emapheshana lamanyatelako nemaphepha ekugoca emaswidi lakhatimulako lawatsatsa wawaphicela kulesidleke. Watsi lapho sekacedzile, sidleke sakhe sacwebetela sakhatimula elangeni. “Hheyi, nine nokhe,” kwamemeta Lihlokohloko. “Bukani sidleke sami! Asisihle nje? Bukani kutsi simanya njani elangeni!”
Lufudvu lwatihambela kancane nje lwendlula imihlanga lwase luyema kutobuka lesidleke saLihlokohloko lesingaketayeleki. “Awufisi kuba nelikhaya lelifana naleli lami, Fudvu?” kuhlabela Lihlokohloko. “Yakho iyafifiyela nje futsi iyavilaphisa. Buka kutsi imanya njani leyami.”
Fudvu wanikina inhloko, “Ngiyajabula ngeligobolondvo lami, Lihlokohloko. Lingenta ngihlale ngiphephile, futsi nguloko lokubalulekile kimi.”
Lokulandzelako, ligundvwane lelincane lesiganga laveta inhloko yalo encunjini yemacembe. Sincamu sefoyili esidlekeni saLihlokohloko sabamba liso lalo. “Hhawu Lihlokohloko, sidleke sakho sikhanya kakhulu,” latswininita.
Lihlokohloko wakhukhumukisa tinsiba takhe. “Akusiko?” kwasho yena ngekutigcabha. “Awukadzinwa, Ligundvwane, kuhlala emacembeni lansundvu nemagala lamancane etihlahla? Indlu yakho nje ivisana buhlungu ayinakukhanya.”
“Cha, Lihlokohloko,” kwasho Gundvwane. “Uma ungulesayizi yami, ukudla kwaletinye tilwane letinyenti. Uma ngitfunguluta ngishona phansi encunjini yami yemacembe, kute namunye longangibona futsi loko kuvimbela kutsi ngidliwe. Ngingamane ngiphephe kunekutsi ngibe lusizi.”
“Nginesiciniseko kutsi umane unemona nje,” kuhogela Lihlokohloko emoyeni ngalomlomo wakhe.
Manje bekunenyoka lenkhulu edvute nalomfula leyayikadze ilele busika bonkhe. Yatsi lapho ivuka, yeva ilambe kakhulu, ngako-ke yase iyahamba iyofuna intfo letsite lemnandzi lengayidla kute igcwalise sisu sayo. Yahlangana nelufudvu loluncane lutotsela lilanga. Fudvu walubuka kanye nje lulwimi lwaNyoka lebeluyaluka kanye nemehlo akhe lakhaliphako wabese udvonsa inhloko yakhe uyibuyisela emuva kuleligobolondvo lakhe. Nyoka wagcuzula Fudvu tikhatsi letimbalwa, kodvwa kwabukeka sengatsi lugobolondvo nje lolucinile, ngako wachubeka kuyobuka intfo letsite labengafaka kuyo ematinyo akhe.
Ngekushesha Nyoka wabona Gundvwane, lobekabutsa tinhlavu naletinye tintfo letimnandzi lebekatatidla ngesikhatsi sekudla kwasemini. Waphuma wacondza ngakuye, wetama kungabangi umsindvo lomkhulu, kodvwa sisu sakhe lebesikhonona samlahla. Gundvwane waphuma agijima ngalamakhulu ematubane watfubeleta waya ngaphansi kwelencumbi yakhe yemacembe lomile. Walala lapho wabindza wanganyakatisi ngisho emadzevu. Nyoka waphendla lamacembe kwesikhashana, kodvwa sisu sakhe besesikhala kakhulu. Bese alambe kakhulu kutsi bekangagubha kuwo onkhe lamacembe kutsi adle kudla lokuncane njengaGundvwane, ngako-ke wabese sewuyachubeka.
Ngekusesha watikhandza asasentasi ngasemfuleni. Khona lapho emehlo akhe akhangwa yintfo lengaketayeleki leyadvonsa emehlo akhe. Beyibukeka njengesidleke, kodvwa beyicwebetela futsi imanya kulokukhanya kwelilanga. Nyoka wabona Lihlokohloko andiza ayongena kulesidleke. “Kuyahlekisa kutsi leya nyoni ngeke seyetame kufihlela inyoka lelambile lesidleke sayo,” kusho Nyoka akhuluma yedvwa.
Wahuma ngekuthula wacondza ngasemfuleni wabese ukhuphuka ngemhlanga uya etulu esidlekeni saLihlokohloko. Ngenhlanhla, watsi lapho afuna kufaka inhloko yakhe ekhatsi esidlekeni atodla lenyoni lencane, wabonwa nguletinye tinyoni, letabe setiyantjilota tibanga umsindvo wekwecwayisa. Lihlokohloko waphuma ngemjako esidlekeni sakhe kusenesikhatsi wakwati kubaleka, kodvwa Nyoka washaya lesidleke sakhe lesihle wasiwisela phansi emhlabatsini, lapho satsi nasifika khona sephuka.
“Loko kutakufundzisa, Lihlokohloko ngalokutsandza kubukisa,” kuntjilota letinye tinyoni.
“Futsi buka!” kukhala lintjwele, “Tinsiba takho setigucuke tabansundvu!”
Lihlokohloko watibuka tinsiba takhe ngekwesaba. Nembala besetigucuke tinsundvu. Wativa anemahloni. Bekungesiko nje kuphela kutsi abecishe wadliwa, kodvwa indlu yakhe beyibhidlitiwe netinsiba takhe letinhle letimtfubi besetinsundvu setingule tetayelekile njengencumbi yaletinye tinyoni.
Lihlokhloko bekasifundzile sifundvo sakhe. Wakhawula kubukisa futsi wacala kulunga kuletinye tilwane. Noma tinsiba takhe taphindza tagucuka taba mtfubi, kute kube ngunamuhla, bonkhe busika, tiyagucuka tibensundvu futsi kumkhumbuta lobulima bakhe.
Lihlokohloko lelitikhukhumetako
- Sebentisa lubumba, inhlama yekudlala noma iprestikhi kwenta balingisi kulendzaba, noma dvweba takho titfombe tabo bese uyatijuba uyatikhipha. Sebentisa labalingisi bakho kuphindza ucoce lendzaba ngeyakho indlela!
- Kukhona yini letinye tindzaba lotatiko letinetinyoka netinyoni kuto? Yini leyentekako kuletindzaba? Kukhona yini lokufanako kulendzaba?


text:
291
EmaFilisti abutsa onkhe emabutfo awo awabutsela e-Afeki, kwatsi ema-Israyeli wona abutsana ngasemtfonjeni loseJezreyeli. 2Kwatsi ngesikhatsi tindvuna temabutfo emaFilisti tishuca ngeticheme tato temakhulu netetinkhulungwane, Davide abeshuca ngemva nelibutfo lakakhe bana-Akhishi. 3
Tindvuna temphi yemaFilisti tabuta tatsi: “Afunani lamaHebheru lawa?”
Akhishi waphendvula watsi: “AkusiDavide yini lona lobekayindvuna lenkhulu yaSawula, inkhosi yema-Israyeli? Sekuze kuphele umnyaka wonkhe solomane ahlala nami lapha, kusukela ngelilanga labaleka ngalo kuSawula kuze kube ngulamuhla, angikaze ngamtfola anelicala.”
4
Kodvwa tindvuna temphi yemaFilisti tatfukutselela Akhishi, tatsi: “Ncandzekisa lomuntfu abuyele endzaweni lowamnika yona. Akukafaneli ahambe natsi kuya emphini, funa asigucukele nasekuliwa lena embili. Kungaba malula kakhulu kuye kutsi atigcebele enkhosini yakhe ngekutsi ayinikete tinhloko temadvodza akitsi. 5
21:11
Akusiye nje loDavide lekwakuhlatjelwa ngaye emgidvweni wabo sigiyo lesitsi:
“ ‘Sawula ubulele tinkhulungwane takhe,
kodvwa Davide ubulele emashumi etinkhulungwane takhe’?”
6Ngako Akhishi wabita Davide, wamtjela watsi: “Kuphila kwaSimakadze, wena bewusetsembekile, nami bengingajabula kakhulu kuhamba nawe siyekulwa imphi. Kusukela ngelilanga lowefika ngalo kami kuze kube ngunyalo, angikaze ngasitfola sono kuwe, kodvwa noko tindvuna tami atikuvumeli wena kutsi uhambe natsi. 7Ncandzeka-ke uhambe ngekuthula; ungenti lutfo lolutawucunula letindvuna temaFilisti.”
8Davide wabuta watsi: “Kodvwa ngenteni? Cala lini lolitfole encekwini yakho, seloku ngefika lapha kuwe kuze kube ngulamuhla? Angihambi ngani ngiyekulwa netitsa tenkhosi yami?”
9Akhishi waphendvula, watsi: “Ngiyati kutsi emehlweni ami ujabulisa njengengilosi yaNkulunkulu, noko-ke tindvuna temphi yemaFilisti titsite: ‘Akukafaneli kutsi ahambe natsi kuya emphini.’ 10Manje-ke nibovuka ekuseni kanye netinceku tenkhosi yakho, lenite kanye nato, nihambe masinyane nje, nakudzabuka kusa.”
11Ngako Davide nelibutfo lakakhe bavuka ekuseni nakudzabuka kusa, bancandzeka baya eveni lemaFilisti labebasikelwe lona. EmaFilisti wona akhuphuka aya eJezreyeli.


text:
Kungakabi kudzala kakhulu, ecinisweni ngesikhatsi khokho wakhokho wami aseyintfombatana lencane, inkhukhu nenkhomo bekubangani.
Ngalelinye lilanga, kuhamba ensimini, iNkhukhu yashaya timphiko tayo futsi yanyakatisa tinsiba temsila wayo. Beyingakakhululeki. INkhomo yakubona loko njengoba yayihlafuna kancane kancane.
“YeNkhukhu, yini inkinga?” Kubuta iNkhomo ijikitisa umsila.
“Uyakuva loko?” INkhukhu icalata kulensimi, bese ibuka iNkhomo.
“Angikuva” kusho iNkhomo. “Kukhona yini lokufanele ngikuve?” INkhomo yajikisa inhloko yayo yabuka ngalapha nangalapha kangangekutsi insimbi lenkhulu lendzala lesentsanyeni yayo yakhala futsi yaklabalasa. Yabanga umsindvo lomkhulu lowevakala kuletinsimu letinematolo.
“Ngisho loko kanye,” kusho iNkhukhu. “Kute lomunye umsindvo wetilwane kulelipulazi. Ucabanga kutsi yini lena?”
INkhomo yachubeka ihlwabula njengoba icabanga ngalombuto.
“Ngoba umlimi uhambise bonkhe bangani kanye nemndeni wetfu wabayisa endlini yekuhlatjwa,” iNkhukhu ngekwedzelela iphatamisa kucabanga kweNkhomo.
INkhomo yashaywa luvalo kangangekutsi yavele yamita konkhe loku beyikuhlafuna. Loku kwayenta yabhodla kakhulu futsi ngendlela lengatsandzeki!
“Kufanele sibaleke ngoba munye wetfu utawulandzela! Kudzingeka kutsi sihambe ngaphambi kwekutsi loko kwenteke,” kusho iNkhukhu.
“Sibaleke?” INkhomo ibuta iNkhukhu njengoba iyibuke ngemehlo lamakhulu.
“Yebo, kufanele sibaleke lamuhla ebusuku! Kodvwa kufanele sicaphele umlimi. Kufanele siciniseke kutsi akasiva futsi akasiboni nasihamba,” kusho iNkhukhu. INkhomo yavuma ngenhloko.
Ngalobo busuku, ngemuva nje kwekucinywa kwemalambu kulendlu yalelipulazi futsi setiva nekutsi umlimi soyahona, iNkhukhu neNkhomo babaleka.
INkhukhu yasebentisa umlomo wayo lomudze kuze ibambe lensimbi lesentsanyeni yeNkhomo. Kwakufanele babindze batsi dvu nabafuna kubaleka ngalokuphumelelako.
Batsi nasebaseHlatsini Lelikhulu Leliluhlata, iNkhukhu yayekela lensimbi lesentsanyeni yeNkhomo bema bathula sikhashana balalela. Bebangati kutsi bayakuphi futsi bebesaba kancane.
Egaleni lebelingetulu kwabo, kwevakala livi lenkonjane.
“Yeyi nine! Ngilana! Ngilana ngetulu kwenu! Nilahlekile yini …?” INkonjane beyifuna kwati.
“Cha asikalahleki. Sibaleke epulazini ngoba umlimi uhambise bonkhe bangani kanye nemndeni wetfu wabayisa endlini yekuhlatjwa. Munye wetfu, nakungasitsi sobabili, bekaladzela, ngako sibone kuncono kutsi sibaleke,” kuphendvula iNkhukhu.
“Akusiko kuhlakanipha,” kusho iNkonjani etulu. “Lihlatsi Lelikhulu Leliluhlata ligcwele tilwane tesiganga futsi lesi sikhatsi lapho emakati lamakhulu ehla enyuka khona afuna kudla lokumnandzi – njengenkhomo noma inkhukhu lenambitsekako. Ngingatsi nje nibalekela simo lesibi niya kulesibi nakakhulu.”
“Kahle, angeke sibuyele emuva …” kusho iNkhomo, icalata ngekukhatsateka.
“Kungani ningabuyeli?” kubuta iNkhonjane. “Lokufanele nikwente, kukhombisa umlimi kutsi kunendlela lencono.”
“Indlela lencono?” kubuta iNkhukhu ngelivi leliphasi. Yayingakukholwa loko beyikuva.
“Yebo,” kusho iNkhonjane. “Khumbula kutsi ngimi loweluleka iNkhosi. Ngiyatati letintfo. Kufanele nikhombise umlimi kubaluleka kwenu.”
Busuku bonkhe laba bobatsatfu bahlala ndzawonye bacabanga futsi bakhuluma bachamuka nelicebo
Nyalo, ngenhlahla Lelihlatsi Lelikhulu Leliluhlata beliyindzawo yetimanga lapho bekwenteka khona noma yini, ngako iNkonjane yahambisa tonkhe tinyoni telihlatsi kutsi tiyobutsa tinhlanyelo tetibhidvo letinyenti.
Nasekubutfwe tonkhe letinhlanyelo ngekucophelela, leNkonjane yabuka labangani lababili.
“Kufanele nitsatse tonkhe letinhlanyelo nibuyele nato epulazini nitihlanyele emasimini lalungiswe ngumlimi. Kodvwa inhlanyelo ngayinye kufanele niyifake emhlabatsini ngaphambi kweli-awa lemlingo.” INkonjane yabuka leNkhukhu naleNkhomo yabuka nasenyangeni. “Kufanele nisheshise. Kunetinhlanyelo letinyenti lapha futsi sikhatsi asikho.” INkhukhu neNkhomo bakutfola kumatima kwetfwala tonkhe letinhlanyelo bobabili, kodvwa ngekushesha besebasemasimini bahlanyela letinhlanyelo masinyane.
Yatsi nje iNkhukhu nayimbonya inhlanyelo yekugcina ngemhlabatsi, li-awa lemlingo lefika Nkulunkulu wavula sibhakabhaka. Imvula lelula yanetsa lamasimi lasandza kuhlanyelwa futsi tonkhe letinhlanyelo letehlukene tacala kuchuma futsi takhula. Ngekushesha besekumila tibhidvo lebetikhula kuyoyonkhe indzawo. Emasimu alomlimi bekabukeka amahle.
Umlimi nakahamba aya emasimini ekuseni, akakukholwanga lakubona. Bekungasiwo nje emabhasikidi lanetibhidvo letinsha labelayine kahle lapho kuphela, kodvwa bekuphindze kunemacandza lamanyenti nemabhakede elubisi lolusha. INkhukhu neNkhomo kwema dvutane kubonakala kutigcabha, futsi umlimi bekati kutsi loku kubangelwe ngumsebenti lomkhulu weNkhukhu neNkhomo.
Umlimi bekajabule kakhulu futsi kusukela ngalelo langa, umlimi, iNkhukhu kanye neNkhomo kwahlala ngekujabula ndzawonye kulelipulazi.
[Get story active!] Yenta indzaba isebente!
•
•
•


text:
181
20:17
Emvakwekuba Davide akhulume naSawula, Jonathani waba ngumoya munye naDavide, ngobe wamtsandza njengobe atitsandza yena. 2
Kusukela ngalelo langa Sawula wamalela Davide kutsi abuyele ekhaya kubo, watsi akahlale naye. 3
23:18
Jonathani wenta sivumelwane naDavide, ngobe abemtsandza njengobe abetitsandza yena. 4Jonathani wakhumula ingubo yakhe labeyembatsa, wayinika Davide, wamnika netembatfo takhe, nesikhali sakhe, nebutjoki bakhe kanye nelibhande lakhe.
5Konkhe Sawula labemtfuma kona Davide abekwenta aphumelele“aphumelele” nome “ngekuhlakanipha” kangangekutsi Sawula wadzimate wamnika sikhundla sekutsi aphatse emabutfo emphi. Loko kwasijabulisa sonkhe sive kanye netindvuna takhe Sawula.
6
Khu. 11:34
Kwatsi ngesikhatsi emabutfo abuya ekhaya emvakwekube Davide asabulele lomFilisti, labasikati baphuma kuwo onkhe emadolobha aka-Israyeli batewuhlangabeta inkhosi Sawula, babehlabela balilitela ngetingoma tenjabulo, nangabomakhoyane, nangemahabhu lanetintsambo letintsatfu kanye nangemintjingozi. 7
1 Sam. 21:11
29:5
Ngesikhatsi bahlabela babegiya, batsi:
“Sawula ubulele tinkhulungwane takhe,
kodvwa Davide ubulele emashumi etinkhulungwane takhe.”
8Sawula watfukutsela wabila; lesigiyo sabo samkhuba, watsi: “Davide bamnika emashumi etinkhulungwane, kodvwa mine banginika tinkhulungwane nje. Yini-ke lokunye langaphindze akutfole ngetulu kwaloko, ngaphandle kwembuso?” 9Kusukela ngaleso sikhatsi Sawula waba neliso lelibi kuDavide.
10
19:9
Ngakusasa umoya lomubi lowawuvela kuNkulunkulu wahlasela Sawula ngemandla. Kungatsi abehlanya“abehlanya” kungasho kutsi “abephrofetha” endlini yakhe ngesikhatsi Davide amdlalela ihabhu, njengobe abevamise kwenta. Sawula abephetse sikhali esandleni sakhe. 11Wajijimeta Davide ngaso atsi: “Ngifuna kumbhanca nelubondza,” kwaze kwaba kabili solo amgeja, ngobe Davide abesivika lesikhali.
12Sawula abesamesaba loDavide, ngobe Simakadze abenaDavide asasukile kuSawula. 13Sawula watfumela Davide, amcosha lapha kuye, watsi akahole libutfo lenkhulungwane emikhankhasweni yabo yekuhlasela. 14Kuko konkhe labekwenta Davide abeba nemphumelelo,“abeba nemphumelelo” nome “abenekuhlakanipha lokukhulu” ngobe Simakadze abenaye. 15Sawula watsi nakabona kutsi uphumelela kanganani, wamesaba kakhulu. 16Onkhe ema-Israyeli nemaJuda amtsandza Davide, ngobe abewahola ekuhlaseleni kwawo.
17Sawula wakhuluma kuDavide, watsi: “Nansi indvodzakati yami yematubulo, Merabi. Ngitakwendzisela yona, nawungamane nje uhlehle lapha kimi, ulwe timphi taSimakadze.” Sawula abecabange watsi: “Ngingeke ngisibeke sandla sami etikwakhe. Akabulawe ngemaFilisti.”
18Kodvwa Davide watsi kuSawula: “Bengingubani mine, yona indlu yaketfu iyini, lona lusendvo lwababe beluyini esiveni saka-Israyeli, kutsi mine bengingaba ngumkhwenyane wenkhosi?” 19
Kodvwa satsi nasifika sikhatsi saMerabi, indvodzakati yaSawula, kutsi endziswe kuDavide, wase wendziswa ku-Adriyeli waseMehola.
20Mikhali, indvodzakati yaSawula, abegane Davide; Sawula wajabula, nabamtjela ngaloko. 21Wacabanga watsi: “Ngitamendzisela yena, kuze abe lugibe lwami kuye Davide, kuze sandla semaFilisti simelane naye.” Ngako Sawula waphindza watsi kuDavide: “Manje sengikunika litfuba lesibili kutsi ube ngumkhwenyane wami.”
22Sawula wase ubita tinceku takhe, watsi: “Nibohlebela Davide nitsi: ‘Buka la, inkhosi iyajabula ngawe, netinceku tayo tonkhe tiyakutsandza, sale uba ngumkhwenyane wayo.’ ”
23Tinceku tase tiluma Davide indlebe ngalendzaba, kodvwa Davide watsi: “Nicabanga kutsi yintfo lelula yini kuba ngumkhwenyane wenkhosi? Mine ngiludlwaphu nje, angikadvumi nakudvuma eveni.”
24Tatsi letinceku taSawula natimtjela lokwakukhulunywe nguDavide, 25
Eks. 22:16
Sawula watsi: “Nibokhuluma kuDavide nitsi: ‘Inkhosi ayidzingi lelinye lilobolo ngaphandle kwemajwabu emaFilisti lalikhulu, kuze itiphindziselele etitseni tayo.’ ” Lisu laSawula bekukutsi Davide aze afe abulawe ngemaFilisti.
26Tatsi letinceku natimtjela Davide ngaloko, wajabula kutsi utawuba ngumkhwenyane wenkhosi. Ngako satsi singakapheli leso sikhatsi lesasincunyiwe, 27
boDavide nemphi yakhe baphuma bayawubulala emaFilisti langema-200. Wabuya nemajwabu awo, wafike wawetfula enkhosini, njengobe yayiwafunile kuze abe ngumkhwenyane wenkhosi. Ngako Sawula wase umnika lendvodzakati yakhe Mikhali; washada nayo.
28Watsi kube Sawula kumkhanyele kutsi Simakadze abenaye Davide, nekutsi lendvodzakati yakhe Mikhali yayimtsandza Davide, 29Sawula wachubeka nekumesaba Davide, wahlala asitsa sakhe imphilo yakhe yonkhe.
30Tindvuna temabutfo emaFilisti tachubeka kulwa timphi njengakucala, Davide abechubeka nekuncoba,“abechubeka nekuncoba” nome “abechubeka nekuhlakanipha” waze waba yingwazi leyendlula tonkhe tindvuna taSawula. Ngako libito laDavide ladvuma kakhulu.


text:
241Abrahama abesamdzala kakhulu ngeminyaka. Simakadze abembusisile etintfweni tonkhe. 2
Abrahama wakhuluma nenceku yakhe lenkhulu ekhaya lakhe, leyayiphetse konkhe labenako, watsi: “Beka sandla sakho ngaphansi kwelitsanga lami. 3Ngitekufungisa Simakadze longuNkulunkulu welizulu nemhlaba, kutsi ungacali utsatsele indvodzana yami umfati emkhatsini wemadvodzakati emaKhenani, lengihleti emkhatsini wawo. 4Kodvwa ubohamba ubuyele eveni lakitsi lemdzabu, nasetihlotjeni takitsi, ufike umtsatsele khona Isaka, umsa wami, umfati.”
5Lenceku yatsi kuye: “Nangabe lentfombi ingavumi kungilandzela ite nami kulelive, ngibobe sengenta njani? Ngiboyitsatsa yini lendvodzana yakho ngincandzeke nayo ngiyibuyisele kulelo live lakini?”
6Abrahama watsi kuyo: “Caphela ungacali uyibuyisele emuva lendvodzana yami. 7
13:15
15:7,18
Simakadze, Nkulunkulu welizulu, lowangitsatsa endlini yababe, naseveni lakitsi lemdzabu, wakhuluma kimi waphindze wangetsembisa ngesifungo watsi: ‘Lelive ngiyawulinika titukulwane takho,’ utawutfuma ingilosi kutsi ikuhambele embili. Wena-ke, lomsa wami uyawumtsatsela intfombi kuleyo ndzawo ute nayo la. 8Kodvwa nangabe lentfombi ayifuni kukulandzela, utawube sewukhululekile kulesifungo. Intfo nje, ungayibuyiseli indvodzana yami kulelo live.” 9Ngako-ke lenceku yabeka sandla sayo ngaphansi kwelitsanga la-Abrahama, inkhosi yayo, yafunga kuye ngalendzaba.
10
Lenceku yatsatsa emakamela lalishumi emkhatsini wemakamela enkhosi yayo, yahamba netinhlobonhlobo tetipho letiphuma enkhosini yayo. Yesuka yaya eMesophothamiya edolobheni lakaNahori. 11Yefika entsambama yakanekisa ngaphandle kwelidolobha, yagucisa emakamela eceleni kwesicobho, ngesikhatsi labakha ngaso emanti labasikati. 12Lenceku yathandaza yatsi: “Simakadze, Nkulunkulu wenkhosi yami, ngicela ungiphe imphumelelo lamuhla, ukhombise umusa wakho enkhosini yami Abrahama. 13Naku manje sengime la eceleni kwalesicobho, lapho kukha khona emadvodzakati ebantfu bakulelidolobha. 14Akutsi kuleyo ntfombi lengitawutsi kuyo: ‘Ngicela ubeke phansi imbita ngitewunatsa,’ yona-ke itsi: ‘Natsa, ngitawunatsisa wena kanye nemakamela akho,’ ngicela kutsi leyo kube ngiyo-ke loyimisele Isaka, inceku yakho. Ngiyawukwati ngaloko-ke kutsi ukhombise umusa enkhosini yami.”
15
Isa. 65:24
Watsi asengakacedzi nje kuthandaza, kwase kuchamuka Rebheka labetalwa nguBethuweli, umsa waMilkha, umkaNahori, umnakabo-Abrahama. Rebheka weta etjetse imbita yemanti ehlombe lakhe. 16Lentfombi yayiyinhle, ibukeka, iyintfombi, ingazange seyilale nemuntfu lomdvuna. Yewukela esicojeni, yakhelela, yagcwalisa imbita yayo ngemanti, yakhuphuka. 17Lenceku yagijima yaya kuyo iyihlangabeta, yafike yatsi: “Ngicela sewumane unginatsise emantana nje la embiteni yakho.”
18Yaphendvula yatsi: “Natsa, nkhosi yami.” Yaphangisa yetfula imbita, yanatsisa lenceku. 19Yatsi kube icedze kuyinatsisa, yatsi: “Ngitawunatsisa nalamakamela akho, aze enele onkhe.” 20Ngako-ke, yashesha yatfululela lamanti enkelebheni, yagijima yaya kukha lamanye esicojeni, yawanatsisa onkhe lamakamela enceku. 21Lendvodza yayibukisisa lentfombi, ibindzile, ifundzisisa kahle nome Simakadze abeyiphumelelisa indlela yayo, nome cha.
22Yatsi kube icedze lentfombi kunatsisa emakamela, lendvodza yatsatsa indandatho yegolide leyayinesisindvo sencenye yelishekheliincenye yelishekheli ingacishe ibe ngemagremu lasihlanu yayifaka ekhaleni lalentfombi; yatsatsa emajiva egolide labenesisindvo semashekheli lalishumiemashekheli lalishumi ngemagremu lalikhulu yawegabisa lentfombi emikhonweni, 23yatsi: “Ase ungitjele kutsi wena utalwa ngubani? Singayitfola yini indzawo lena ekhaya kini, simane siyewufihla inhloko lenemehlo?”
24Lentfombi yaphendvula yatsi: “Mine ngiyindvodzakati yaBethuweli, umsa waMilkha naNahori.” 25Yachubeka yatsi: “Sinetjani lobunyenti bemakamela kanye nendlu leyenele kutsi ningangenisa khona.”
26Lendvodza yase iyakhotsama, yakhuleka kuSimakadze 27yatsi: “Akabongwe Simakadze, Nkulunkulu wenkhosi yami Abrahama, longakayekeli kukhombisa umusa wakhe nekwetsembeka kwakhe enkhosini yami Abrahama. Mine-ke Simakadze ungihole endleleni, waze wangingenisa endlini yetihlobo tenkhosi yami.”
28Lentfombi yagijima, yaya kubendlu yenina, yafike yabatjela ngako konkhe loko. 29Rebheka abenemnakabo, anguLabani. Labani waphuma wagijima waya kuyo lendvodza, ngasesicojeni. 30Watsi nakabona indandatho ekhaleni kanye nemabhengela emikhonweni yadzadzewabo, watsi nakeva emavi aRebheka, dzadzewabo, atsi: “Lendvodza ikhulume kimi,” waya kuyo. Wayikhandza ime eceleni kwemakamela madvutane nesicobho. 31Wafike watsi: “Ngena, wena lobusiswe nguSimakadze, umeleni ngaphandle? Ngobe indzawo sengiyilungisile endlini, ngisho nendzawo yemakamela imbala.”
32Ngako-ke lendvodza yeta, yangena endlini. Labani wakhumula lamakamela, wawafaka esibayeni wawanika kudla, adla. Wanika lendvodza emanti ekugeza tinyawo tayo, nalamadvodza abehamba nawo ageza tinyawo tawo. 33Kwase kuletfwa kudla, kwabekwa embikwayo kutsi itekudla. Kodvwa yona yatsi: “Ngingeke ngidle, ngingakayikhulumi indzaba lengite ngayo.” Labani watsi: “Khuluma phela.”
34Ngako-ke yatsi: “Mine ngiyinceku ya-Abrahama. 35Simakadze uyibusise kakhulu inkhosi yami, injinge kakhulu. Simakadze uyibusise ngemihlambi yetimvu netinkhomo, isiliva negolide, tisebenti letidvuna naletisikati, emakamela kanye netimbongolo. 36Sara, inkhosikati yenkhosi yami, watalela inkhosi yami indvodzana, asamdzala kakhulu. Inkhosi yami seyinike lendvodzana yayo konkhe lenako. 37Inkhosi yami yangifungisa yatsi: ‘Ungayitsatseli indvodzana yami umfati kuletintfombi taseKhenani, kulelive lengihleti kulo. 38Kodvwa ubohamba uye elusendvweni lwaketfu esiveni sakitsi, uyitsatsele khona indvodzana yami umfati.’ 39Ngabuta enkhosini yami ngatsi: ‘Nangabe ayivumi kuta nami lentfombi, ngibobe sengenta njani?’
40“Yangiphendvula yatsi: ‘Simakadze lengihamba embikwakhe utawutfumela ingilosi yakhe ihambe nawe, akuphumelelise endleleni yakho. Indvodzana yami uyawuyitsatsela umfati esiveni sakitsi, elusendvweni lwaketfu. 41Nawuye esiveni sakitsi, uyawube sewuyakhululeka-ke kulesifungo sakho; nome befike bala kukunika lentfombi, uyawukhululeka-ke kulesifungo sakho.’
42“Nangifika esicojeni lamuhla, ngitsite: ‘Simakadze, Nkulunkulu wenkhosi yami, Abrahama, nakuyintsandvo yakho, ngiphumelelise kuloluhambo lwami. 43Njengobe ngime la, eceleni kwalesicobho semanti, akutsi intfombi letewukha emanti nangitsi kuyo: “Ngicela unginatsise emantana ngalembita yakho,” 44yona itsi kimi: “Natsa wena, ngitawube senginatsisa nalamakamela akho,” kube ngiyo-ke intfombi Simakadze layimisele indvodzana yenkhosi yami.’ 45Ngitsite ngisengakacedzi nje kuthandaza ngenhlitiyo, kwachamuka Rebheka etjetse imbita yemanti. Wewukela esicojeni wefike wakha emanti. Ngase ngitsi kuye: ‘Ngicela unginatsise.’ 46Waphangisa wetfula imbita yakhe, watsi: ‘Natsa wena kucala, ngitawube senginatsisa nalamakamela akho futsi.’ Nganatsa-ke, wase unatsisa nemakamela ami futsi. 47Ngase ngiyambuta ngitsi: ‘Wena uyindvodzakati yabani?’ Wangiphendvula watsi: ‘Ngiyindvodzakati yaBethuweli, umsa waMilkha naNahori.’ Ngako-ke ngase ngimfaka lendandatho ekhaleni lakhe ngamegabisa nalamajiva emikhonweni yakhe. 48Ngase ngikhotsamisa inhloko yami, ngakhuleka kuSimakadze, ngimbonga yena longuNkulunkulu wenkhosi yami Abrahama, ngobe angihole ngendlela lekungiyo sibili kutsi ngitewutsatsa lendvodzakati yesihlobo senkhosi yami itewuba ngumfati wendvodzana yayo. 49Manje-ke, njengobe nine nitinini tenkhosi yami, ngitjeleni, nanitsandza kuvelana nayo ngekwetsembeka. Naningatsandzi, ngitjeleni, khona phela ngitekwenta loko lokufanele ngikwente.”
50BoLabani naBethuweli baphendvula batsi: “Lendzaba le iphuma kuSimakadze. Tsine kute lesingakusho. 51Nangu Rebheka embikwakho; mtsatse, uhambe naye ayekuba ngumfati wendvodzana yenkhosi yakho, njengobe Simakadze asakhulumile.”
52Yatsi kube ikuve loko inceku ya-Abrahama, yakhotsama yakhuleka kuSimakadze. 53Lenceku yakhipha tintfo tesiliva netegolide, netingubo, yatipha Rebheka. Yaphindze yapha umnakabo nenina tintfo letingemagugu.
54Lenceku kanye nemadvodza beyihamba nawo badla, banatsa, bahlala khona busuku bonkhe. Nabavuka ngakusasa ekuseni lenceku yatsi: “Ngikhululeni, ngibuyele enkhosini yami.”
55UmnakaboRebheka nenina batsi: “Ase ihlalahlale natsi lentfombatane emalangana langacishe abe lishumi. Emvakwaloko nitawube seniyahamba-ke.”
56Kepha inceku yatsi kubo: “Ningangibambeleli, ngobe Simakadze uyiphumelelisile indzaba yami. Ngikhululeni ngiye enkhosini yami.”
57Base batsi: “Ake sibite lentfombatana sitewuva kuyo.”
58Babita Rebheka, bambuta batsi: “Utawuhamba nayo yini lendvodza?”
Waphendvula watsi: “Yebo, ngitawuhamba nayo.”
59
Bamhambisa-ke Rebheka, dzadzewabo, kanye nemongi wakhe. Wahamba nenceku ya-Abrahama kanye nemadvodza leyayihamba nawo.
60Bambusisa Rebheka batsi kuye:
“Hamba kahle, dzadzewetfu.
Shangatsi ungaba ngunina
wetinkhulungwane tetinkhulungwane;
shangatsi intalo yakho ingawancoba
emadolobha etitsa tayo.”
61Rebheka netimphekeleteli takhe batilungisela bagibela emakamela, bahamba nalendvodza. Yamtfola kanjalo-ke Rebheka lendvodza.
62
25:11
Isaka abephuma eBheri Lahayi Royi, ngobe abehlala eNegevu. 63Waphuma entsambama waya esigangeni ayewudla ematsambo engcondvo khona; watsi uphakamisa emehlo wabona kuchamuka emakamela eta ngakuye.
64Rebheka watsi uphakamisa emehlo akhe, wabona Isaka, wase uyehlika ekameleni. 65Wabuta kulenceku watsi: “Ngubani leya ndvodza lesihlangabetako?”
Inceku yaphendvula yatsi: “Yinkhosi yami.” Ngako-ke watsatsa iveyili yakhe watimbonya.
66Lenceku yafike yalandzisa Isaka ngako konkhe leyase ikwentile.
67
Isaka watsatsa Rebheka wamfaka ethendeni lakabo lapho kwake kwahlala unina khona, watsatsa Rebheka wamenta umkakhe, Isaka wamtsandza umkakhe. Ngako-ke Isaka wadvudvuteka emuva kwebuhlungu bekufelwa ngunina.


text:
Titjalo Tekwelapha tase Ningizimu Afrika
Tindlela Tesintfu Tekusebentisa Titjalo Tekwelapha tase Ningizimu Afrika
Indlela yekusebentisa nekucamba titjalo tekwelapha temvelo kanye ne oyili kwetfulwa kulabo bekucala bemaDutch lebebahlala lapha sive sendzawo kanye netitjalo letifaka ibuchu, Aloe ferox (Umzala wase Afrika we Aloe vera) knaye ne Cape chomomile.
Letitjalo betihlafunwa (Sceletium tortuosum njengentfo lelungisa simo/leyenta simo sibekahle),tenyiwa etjwaleni noma ku vinegar kwentela kwelapha tinkinga tekucumbelana kanye netibungu (buchu), iyashiswa bese uhuba lentfutfu (sihlahla secamphor sisetjentiswa nawuphetfwe yinhloko) noma sibiliwe njengelitiya lelingu mutsi kanye nentfo lekwenta ubenemandlad (Sutherlandia frutescens ne Athrixia phylicoides). Oyili lodzingekako wemvelo uyasetjentiswa kakhulu. Oyili we rosemary yesiganga ayisakateki bese i oyili ye helichrysum isetjentiswa ekwelapheni nawulunywe yinyoka nesayobe, ibe oyili webuchu usetjentiswa etindzaweni temtimba letishisako.
Bantfu bebeSotho basebentisa emacembe laluhlata embali igeranium yase Cape njengemutsi lowelapha tilondza kanye nebovu, lemphuphu yalamacembe aleSourplum (Ximenia caffra) asetjentiswa ekwelapheni longakhoni kukhululwe kanye nemakhata kube imphuphu yetimphandze ikahle futsi iyetsenjwa. Titjalo tendzawo tingadliwa tiluhlata (luhlanga lolumunyu, umganu, inum num), kwentiwa jamu, emantongomane lashisiwe kanye nalokudliwe (tinhlavu te baobab kanye nemapeasenkhomo laluhlata ngelibala) kantsi nemacembe ladliwa njengetibhidvo (imelon lenganambitsi, umbhidvo kanye nemacembe emapeaenkhomo).
Tindlela Tekwelapha te Titjalo Temvelo
Lobumcoka beTitjalo Temitsi yekwelapha eNingizimu Afrika setitfoliwe bantfu labasebenta ngekulapha bantfu ngaphesheya, tinkampani letenta kudla kanye nekwekugcobisa kantsi futsi tisetjentiswa ekufakeni etintfweni letehlukene letiningi. Ligalo lasathane latiwa ngetindlela talo tekwelapha kushisa lokufana nesifo sematsambo, iBuchu isetjentiswa ekunikeni sinongo securrant lemnyama etindzaweni tekudla, ibe bo oyili base Afrika lababandzako-labacindzetelwe labafana nne Baobab kanye ne Mongongo (lephindze yatiwe nge manketti) basetjentiswa kahle njengemafutsa lakahle nalabuyisa kahle sikhumba.
Letindzawo tekwelapha kwetiTjalo Temvelo tase Ningizimu Afrika kuchubekela kumagciwane lamaningi layingoti. Inyuvesi yeKufundzela Kwelapha iCornell seyitfole kutsi iGinger yase Afrika ingavikela kulimala lihlangotsi linye lemtimba, iSutherlandia frutescen ('umdlavuza wesiganga') kanye neSibungusesigodvo sase Afrika (Artemisia afra) tiyetsenjwa kutsi tingasita ekulweni nesifo semdlavuza kanye nesifo sashukela, kube Ligcolo Lesihlahla-lepepper leliyingoti lisetjentiselwa emagciwane lamaningana kanye nesifo samalaleveva. Lokuhlanganisiwe lokwakhiwe kuphuma ku Lippia javanica knaye nembali ye Knysna kusetjentiswa bantfu bemaZulu nabalapha sifo samdlavuza, sifo sashukela, timphawu tembulalave (HIV/Aids) kanye nesifo Sesifuba kantsi nangekutfolakala kwalokufundziwe muva kutsi isage ingaba yincenye yemacembe lasiliwe lalapha sifo se Alzheimer.
Titjalo tase Ningizimu Afrika Tekwelapha kanye nenhlanyelo yekudla kwemvelo kuvame kubalula kukuhlanyela/kukulima, kungavunwa kakhulu futsi kungalinywa etingadzeni tasemakhaya nangendlela yekuhlanyela. Kungakhulula timphawu temagciwane, kungetwe ekudleni kwentela kukhulisa bubanti betintfo letehlukene kanye nekutsatsa emanutrient phindze kutfolwe kuphila kanye nekubakahle kwawonkhe muntfu lokusebentisako.
Kumele kwatiwe, nomakunjalo, kutsi lokusetjentiswa kwetitjalo temitsi kanye ne oyili akukameli kumelele umsindvo wemutsi kanye nekwatisa ngekudla.
Inchazelo Yemutsi
Lwati lwalemfundvo kanye netidzingo telwati kuphela ngekutsi kungahle kungatsatfwa njengekucebisa ngekwemutsi. Lolwati alukahlelwa kutsi lumelele kucebisa ngekwemutsi noma kwelapha lokunikwa tati letibuke temphilo.
Translated by Phindile Malotana


text:
101
Heb. 7:19
8:5
Umtsetfo usitfunti setintfo letinhle letatitawufika; ute simo lekungiso sibili saletintfo. Ngemihlatjelo yawo, lenikelwa iminyaka ngeminyaka, lomtsetfo ungeke ubente baphelele labo labakhontako. 2Kube labo labakhonta Nkulunkulu bebahlanjululwa ngemtsetfo etonweni kube kanye, ngabe imihlatjelo seyayekelwa kwentiwa, futsi bebangeke baphindze bative banelicala lekona. 3
Kodvwa ngalemihlatjelo bantfu bakhunjutwa ngetono tabo iminyaka ngeminyaka; 4ngobe kungeke kwenteke kutsi ingati yetinkunzi neyetimbuti itisuse tono.
5
Isa. 1:11
Jer. 7:22
Amo. 5:21
Kungako nje, Jesu naketa lapha emhlabeni, watsi:
“Umhlatjelo neminikelo awunandzaba nayo,
kodvwa ungilungiselele umtimba.
6Awujatjuliswanga yiminikelo yekushiswa
neminikelo yetono.
7Ngase ngitsi: ‘Naku, ngilapha!
Ngitekwenta intsandvo yakho, Nkulunkulu;
njengobe kubhaliwe ngami emculwini.’ ”8Kwekucala utsi: “Awuyifunanga imihlatjelo neminikelo, njengeminikelo yekushiswa neminikelo yetono, futsi awujatjuliswanga ngiyo.” Noko yonkhe leminikelo inikelwa ngekwemtsetfo. 9Wase uphindze utsi: “Naku, ngilapha! Ngitekwenta intsandvo yakho.” Ucitsa kwekucala, khona atewumisa kwesibili. 10
11
Wonkhe umphristi uma njalo nje aphindzaphindze ente inkonzo yakhe, anikela ngayo yona leyo mihlatjelo lengatisusi tono. 12
Heb. 1:3
Kodvwa kwatsi Khristu nasanikele kwaba kanye kwenela ngemhlatjelo munye wetono, wase uhlala ngesekudla saNkulunkulu, 13
lapho asahleti khona amele kutsi titsa takhe tize tifakwe ngaphansi kwetinyawo takhe. 14Ngobe ngamnikelo munye ubahlante bonkhe, wabenta baphelela kuze kube phakadze. 15NaMoya Longcwele usinika bufakazi bakhe. Kwekucala utsi:
16
Rom. 11:27
Heb. 8:10
“ ‘Ngulesi-ke sivumelwane
lengiyawusenta nabo
ngetikhatsi letitako,’
kusho iNkhosi.
‘Ngiyawufaka imitsetfo yami
etinhlitiyweni tabo,
ngiyibhale etingcondvweni tabo.’ ”17
“Ngingeke ngiphindze futsi
ngitikhumbule tono nebubi babo.”18Ngako-ke lapho kunekutsetselelwa kwetono khona, sekute nesidzingo sekunikela ngenca yesono.
19
Joh. 10:9
Ef. 2:13
Heb. 9:7
Ngako-ke, bazalwane, ingati yaJesu isikhululile kutsi singangena ngesibindzi endzaweni lengcwelengcwele. 20Lendlela lese sivulelwe yona yinsha, futsi iyaphila, idzabula sihenco iphumele ngale kwaso, sona-ke singumtimba waJesu. 21
Ngetulu kwaloko-ke tsine sesinemPhristi Lomkhulu lowengamele indlu yaNkulunkulu. 22
Lev. 8:30
Ef. 5:26
Heb. 12:24
Jak. 1:6
Ngako-ke asisondzele kuNkulunkulu ngenhlitiyo lecinisile, nangekwetsemba lokuphelele kwekukholwa, tinhlitiyo tetfu tinyenyetiwe tahlanjululwa kunembeza lomubi, nemitimba yetfu igeziwe ngemanti lahlobile. 23
Asibambelele kuso sivumo selitsemba letfu, singangabati, ngobe yena lowenta lesetsembiso wetsembekile ekutigcineni tetsembiso takhe. 24
Ngako-ke asinakane, sisitane ngekukhutsatana elutsandvweni nasemisebentini lemihle. 25
1 Khor. 10:11
Khol. 3:16
Heb. 3:13
Singakuyekeli kuhlangana ndzawonye, njengobe labanye sebanemkhuba wekungahlangani; kodvwa asikhutsatane kakhulu, njengobe nani niyabona kutsi lilanga selisondzele.
26
Heb. 6:4
Nasona ngemabomu sesilati liciniso, sekute umhlatjelo longesula tono, 27
Zef. 1:18
3:8
kodvwa sekusele kutsi ngekwesaba lokukhulu silindzele kwehlulelwa nemlilo loshisa ngelulaka loyawucedza emaphikankhani. 28
Dut. 17:6
19:15
Umuntfu lowephula umtsetfo waMosi ufa ngaphandle kwekuhawukelwa, ngebufakazi bebantfu lababili nome labatsatfu. 29
1 Khor. 11:25
Heb. 2:3
12:25
Nicabanga kutsi siyawuba sikhulu kangakanani-ke sijeziso salowo logcobagcoba iNdvodzana yaNkulunkulu, edzelele ingati yesivumelwane lahlanjululwe ngayo, etfuke Moya wesihawu? 30
Rom. 12:19
Siyamati lowo lowatsi: “Kubuyisela ngekwami, ngimi lotawunenanela.” Uphindze atsi: “Simakadze uyawusehlulela sive sakhe.” 31Maye, kuyesabeka kwehlulelwa nguNkulunkulu lophilako!
32
Kodvwa khumbulani emalanga ekucala, lekwatsi emvakwekukhanyiswa kwenu, nacinisela ekukhutsateleni kuhlangabetana netinhlupheko. 33
Ngaletinye tikhatsi nanetfukwa nihlukumetwe emkhatsini webantfu, nangaletinye tikhatsi nanitfwalisana nalabo bebaphetfwe ngaleyo ndlela. 34
Imis. 5:41
Naba nesihawu kulabo bebaboshiwe, nacinisela ngekujabula nanemukwa timphahla tenu, ngobe nanati kutsi nine ninalokuncono lokukhonsako. 35
Ngako-ke ningasilahli lesibindzi senu sekwetsemba Nkulunkulu, ngobe sinemvuzo lomkhulu. 36
Heb. 6:12
Jak. 5:8
Nidzinga kucinisela kuze kutsi nase nente intsandvo yaNkulunkulu, nitekwemukela loko lokwatsenjiswa nguye. 37
2 Phet. 3:9
UmBhalo utsi:
“Kusasele sikhashana nje kutsi
lowo lotako afike,
angeke alibale.
38
Kodvwa lolungile wami
ngekukholwa uyawuphila;
kodvwa nangabe ahlehla nyova,
ngingeke ngimjabulele.”39Kepha tsine asikho kulabo labahlehla nyova badzimate babhubhe; kodvwa sikulabo labanekukholwa, aze Nkulunkulu asindzise imiphefumulo yabo.


text:
41
Livi laSamuweli lalivakala lihloniphekile kuso sonkhe sive sema-Israyeli.
Ema-Israyeli akhuphuka ayakulwa nemaFilisti. Ema-Israyeli afike akamba e-Ebheni Eza, kwatsi emaFilisti wona akamba e-Afeki. 2EmaFilisti ayihlela imphi yawo atilungiselela kuhlangabetana neyema-Israyeli. Kwatsi imphi seyibambene etulu, ehlulwa ema-Israyeli, ehlulwa ngemaFilisti labulala ema-Israyeli labengaba ti-4 000 emphini. 3
Kwatsi emabutfo nakabuya enkambu, baholi bema-Israyeli babutana bodvwa, batsi: “Wentiwe yini kutsi Simakadze lamuhla asiyekelele sibhujiswe sehlulwe ngemaFilisti? Asilandze libhokisi lesivumelwane saSimakadze eShilo, kuze litewuhamba kanye natsi lisephule etandleni tetitsa tetfu.”
4
2 Sam. 6:2
Hla. 80:1
99:1
Ngako-ke sive satfumela emadvodza eShilo kutsi alandze libhokisi lesivumelwane saSimakadze longuSomandla, lohlala etikwemakherubhi. Emadvodzana a-Eli abekhona lapho nawo, boHofni naFinehasi, bakanye nelibhokisi lesivumelwane saNkulunkulu.
5Latsi libhokisi lesivumelwane saSimakadze nalifika enkambu, onkhe ema-Israyeli aphakamisa ludvumo amemeta ngemsindvo lomkhulu kangangekutsi kwadzimate kwatamatama umhlaba. 6EmaFilisti atsi nakeva lomsindvo lomkhulu kangaka, abutana atsi: “Wani lomsindvo longaka losenkambu yemaHebheru?”
Batsi kube beve kutsi libhokisi lesivumelwane saSimakadze selifikile enkambu, 7emaFilisti esaba kakhulu atsi: “Bonkulunkulu sebafikile enkambu; tsine sesisengotini! Kute intfo lenje leyake yenteka ngaphambili. 8
Maye kitsi! Ngubani lotasikhulula esandleni salabonkulunkulu labanemandla kangaka? Ngulabonkulunkulu labashaya emaGibhithe ehlane ngetishayo letimbi letehlukene. 9
15:11
Cinani-ke, maFilisti! Banini ngemadvodza, ngaphandle kwaloko nitawuba tigcili temaHebheru, njengobe nawo abetigcili tenu. Banini ngemadvodza, nilwe!”
10Ngako emaFilisti alwa, ema-Israyeli ehlulwa, kwaba nguleyo ndvodza yabaleka yayakutindvumbeka ethendeni layo. Kwaba nekubulawa lokukhulu, kwafa emabutfo ema-Israyeli labeti-30 000. 11
Hla. 78:61
Libhokisi lesivumelwane saNkulunkulu latfunjwa, nemadvodzana a-Eli omabili, boHofni naFinehasi, abulawa.
12
2 Sam. 1:2
Ngalelo langa lomunye wesive sakaBhenjamini wabaleka emphini waphutfuma eShilo, timphahla takhe asatidzabulile anelutfuli enhloko. 13Watsi achamuka nje, nango Eli ahleti esihlalweni sakhe ngasemgwacweni, abheke elukhalweni, ngobe inhlitiyo yakhe yayincenekile ngelibhokisi lesivumelwane saNkulunkulu. Satsi nje lesigijimi singena emabaleni elidolobha, sabe silandzisa ngaloko lokwase kwentekile, lidolobha lonkhe latsi mpu umsindvo selikhala.
14Eli wakuva lokukhala, wabuta watsi: “Kukhalelwani kangaka?”
Lesigijimi seta safike satjela Eli, 15
1 Khos. 14:4
labesaneminyaka lengema-98 budzala, nemehlo akhe abengasaboni. 16Lesigijimi satjela Eli satsi: “Ngiphunyule emphini khona lamhla loku, ngabaleka ngeta lapha.”
Eli wabuta watsi: “Kwenteke njani, ndvodzana yami?”
17Lesigijimi samphendvula satsi: “Ema-Israyeli ehluliwe emphini, ehlulwa ngemaFilisti. Emabutfo akitsi abhujiswe kakhulu. Emadvodzana akho, boHofni naFinehasi, bafile, nelibhokisi lesivumelwane saNkulunkulu selitfunjiwe.”
18Watsi nje lomuntfu kube aphatse libito lelibhokisi lesivumelwane saNkulunkulu, Eli wawa sinyova esihlalweni sakhe lesasiseceleni kwelisango. Washumphuka intsamo, wafa, ngobe abesamdzala kakhulu futsi asindza. AbesaholeNome “abesahlulele” sive sema-Israyeli iminyaka lengema-40.
19Malukatane wa-Eli, umkaFinehasi, labesatetfwalele dvutane, watsi kube eve kutsi libhokisi lesivumelwane saNkulunkulu litfunjiwe, nekutsi uyisetala kanye nendvodza yakhe sebafile, wasikwa ngimihelo, wabeleka khona lapho, imihelo yamehlula. 20
Watsi nase kutawuphuma umphefumulo wakhe, labafati labebambelekisa batsi: “Ungajabhi, sewubeleke umfana.” Kodvwa noko akazange abaphendvule, akazange abanake nome ababuke nekubabuka.
21Wetsa lomfana libito watsi ngu-Ikhabodi,“Ikhabodi” kusho kutsi “kute inkhatimulo” atsi: “Inkhatimulo isukile ka-Israyeli,” ngenca yekutfunjwa kwelibhokisi lesivumelwane saNkulunkulu, nangekufa kweyisetala nekwendvodza yakhe. 22Watsi: “Inkhatimulo isukile ka-Israyeli, ngobe libhokisi lesivumelwane saNkulunkulu litfunjiwe.”


text:
21
17:7
Dut. 29:14
Ingilosi yaSimakadze yakhuphuka isuka eGilgali yaya eBhokhimu,“Bhokhimu” kusho “labakhalako” yafike yatsi: “Nganikhipha eveni laseGibhithe, nganihola ngaze nganingenisa kulelive lengafunga ngalo ngatsi ngiyakulinika boyihlomkhulu. Ngatsi kubo: ‘Ngingeke ngisephule sivumelwane sami nani. 2
34:12
Num. 33:52
Dut. 7:2
12:13
Nani aniyikusenta sivumelwane nebantfu bakulelive, kodvwa niyakuwabhidlita emalati abo.’ Noko nine anikangilaleli. Nikwenteleni loku? 3
Josh. 23:13
Manje-ke ngiyanitjela ngitsi ngingeke ngisaticosha letive embikwenu. Setiyawuba ngemanyeva emihlubulweni yenu, nabonkulunkulu bato sebayawuba lugibe kini.”
4Kwatsi kube ingilosi yaSimakadze ikhulume konkhe loku esiveni sema-Israyeli, sive sonkhe sakhala kakhulu, 5saze setsa leyo ndzawo satsi yiBhokhimu.“Bhokhimu” kusho “labakhalako” Ngulapho-ke lapho banikela khona ngemihlatjelo kuSimakadze.
6
Kwatsi kube Joshuwa awakhulule ema-Israyeli, kwaba ngulowo nalowo wayawutitsatsela sabelo sakhe kulelo live. 7
Sive sakhonta Simakadze imphilo yonkhe yaJoshuwa kanye neyalabadzala labaphila kwendlula yena baze babona tonkhe tintfo letinkhulu Simakadze latentela sive sema-Israyeli.
8
Joshuwa, umsa waNuni, inceku yaSimakadze, wafa asaneminyaka leli-110. 9Bamngcwaba eveni lelalisabelo sakhe eThimnathi Heresi,“Thimnathi Heresi” nome “Thimnathi Sera” eveni letintsaba kulaka-Efrayimu, enyakatfo neNtsaba iGashi.
10
Kwatsi kube sonkhe leso situkulwane sife siphele, kwavela lesinye situkulwane saka-Israyeli lesasingazange simati Simakadze singatani nangetintfo lake watentela sive saka-Israyeli.
11
Khu. 8:33
2 Khos. 1:2,6
Ngako sive sema-Israyeli senta lokubi emehlweni aSimakadze; sakhonta boBhali. 12Bafulatsela Simakadze, Nkulunkulu waboyise, lowabakhipha eGibhithe. Balandzela bakhonta labanye bonkulunkulu labehlukene baleto tive labebahlala emkhatsini wato. Batfukutselisa Simakadze, 13
1 Sam. 31:10
1 Khos. 11:5,33
2 Khos. 23:13
ngekutsi bamfulatsele yena bayewukhonta boBhali nabo-Ashtarothe. 14
4:2
Hla. 44:12
Isa. 50:1
Intfukutselo yaSimakadze yabavutsela baka-Israyeli, wabanikela etandleni tebaphangi, tabaphanga. Wabanikela etandleni tetitsa tabo letatibatungeletile, bangabe basakwati ngisho nekutivikela kuto. 15
Dut. 23:15
Kwakutsi njalo baka-Israyeli nabaya kuyakulwa, sandla saSimakadze sibahlanekele njengobe abefungile kubo. Babaselusizini lolukhulu.
16
Ngako Simakadze wabe sewubavusela tikhulu“tikhulu” nome “baholi” nome “behluleli” letatingutona tabephula etandleni talabo baphangi. 17Noko baka-Israyeli abazange batilalele tikhulu tabo, bachubeka baphinga nalabanye bonkulunkulu, bakhonta bona. Abazange babalingise boyise, bona bajika masinyane endleleni lababehamba ngayo boyise, indlela yekulalela imiyalo yaSimakadze. 18
Kwakutsi njalo nje Simakadze nakabavusela sikhulu, abenaso lesikhulu, abasindzise etandleni tetitsa tabo, nasisekhona leso sikhulu; ngobe Simakadze abeba nesihe nabo ngesikhatsi sebakhaliswa kucindzetelwa nakushaywa titsa tabo. 19Kodvwa kwakutsi nje sikhulu singafa, bantfu babuyele etindleleni tabo letimbi kakhulu kunetaboyise, balandzele labanye bonkulunkulu, babakhonte, bakhotsame kubo. Bala kwehlukana netindlela tabo letimbi, nemikhuba yabo, nenkhani yabo.
20Ngako Simakadze wasitfukutselela kakhulu sive sema-Israyeli, watsi: “Njengobe lesive sisephulile sivumelwane lengasibekela boyisemkhulu, futsi asikangilaleli, 21angisayikusicosha ngisho nasinye sive embikwaso kuleto letashiywa nguJoshuwa ekufeni kwakhe. 22
Sengiyawusebentisa tona nangivivinya sive sema-Israyeli, kuze ngibone kahle kutsi siyakuyigcina yini indlela yaSimakadze, sihambe ngayo, njengobe kwakwenta bokhokho baso.” 23Ngako Simakadze wativumela leto tive kutsi tihlale, wangete waticosha masinyane ngekutinikela esandleni saJoshuwa.


text:
131Kwatsi Joshuwa nasamdzala, asakhulile nangeminyaka, Simakadze wakhuluma kuye, watsi: “Sewumdzala kakhulu, kantsi kusenetifundza letinkhulu lekufanele titsatfwe.
2
“Nali-ke lelive lelisasele: tonkhe tifundza temaFilisti netemaGeshuri, 3kusukela eMfuleni iShihori, emphumalanga neGibhithe, kuye eveni la-Ekroni ngasenyakatfo, lonkhe libalwa ngekutsi lemaKhenani, live lebabusi bemaFilisti labasihlanu eGaza, nase-Ashdodi, nase-Ashkeloni naseGathi, kanye nase-Ekroni kulema-Avi; 4kusukela eningizimu, kulo lonkhe live lemaKhenani, nekusukela eMeyara yemaSidoni kuze kube nguse-Afeki, emnyeleni welive lema-Amori, 5nelive lemaGebali;“live lemaGebali” nome “indzawo iBiblosi” nayo yonkhe iLebanoni ngasemphumalanga, kusukela eBhali Gadi, ngaphansi kweNtsaba iHemoni, kuye eLebo Hamathi.“Lebo Hamathi” nome “ekungeneni kweHamathi”
6
“Tonkhe takhamiti tetifundza tetintsaba kusuka eLebanoni kuye eMisrefothi Mayimu, lokusho kutsi, onkhe emaSidoni, mine matfupha ngitatikhipha embikwema-Israyeli. Wena-ke lelive ubolabela ema-Israyeli ngenkatho, libe live lawo njengobe ngikuyalile. 7Ubolaba kube lifa, ulabele letive letiyimfica nencenye yesive sakaManase.”
9Live labo lalisuka e-Aroyeri emngcengcemeni weMsaho wase-Anoni, nasedolobheni lelisemkhatsini weMsaho, lalifaka sonkhe sibebesi semmango waseMedeba kuze kuyewufika eDiboni, 10nawo onkhe emadolobha aSihoni, inkhosi yema-Amori, labebusa eHeshboni, kuze kuyewufika emnyeleni wema-Amoni. 11Laliphindze lifake ekhatsi iGileyadi, nelive lesive sakaGeshuri nesakaMakha, nayo yonkhe iNtsaba iHemoni, nalo lonkhe laseBhashani, kuze kuyewufika eSalekha; 12
lokusho kutsi ngiwo wonkhe umbuso wa-Ogi eBhashani, labeke wabusa e-Ashtarothe nase-Edreyi, labenguyena asesele angulomunye webekugcina besive semaRefa. Mosi abesincobile wabe sewutsatsa lelive laso. 13Kodvwa ema-Israyeli akazange atidvungulule atikhiphe letive takaGeshuri nesakaMakha, ngako-ke tachubeka tahlala emkhatsini wema-Israyeli, kwaze kwaba ngulamuhla.
14
Dut. 10:9
18:1
Hez. 44:28
Kodvwa sive sakaLevi Mosi akazange asabele lifa ngesizatfu sekutsi iminikelo leyentiwa ngemlilo kuSimakadze, Nkulunkulu wema-Israyeli, ilifa lakaLevi, njengobe abemtsembisile.
16Live kusuka e-Aroyeri emngcengcemeni weMsaho wase-Anoni, nekusuka edolobheni lelisemkhatsini weMsaho, lifake ekhatsi sonkhe sibebesi semmango waseMedeba, 17kuye eHeshboni kanye nawo emadolobha ayo labesetulu esibebesini labefaka ekhatsi iDiboni, neBhamothi Bhali, neBhethi Bhali Meyoni, 18neJahasi, neKhedemothi, neMefathi, 19neKhiriyathayimu, neSibima, neSerethi Shahari, egcumeni lelikuleso sihosha, 20neBhethi Pheyori, nemacele ePhisga, neBhethi Jeshimothi, 21
nawo onkhe lamanye emadolobha labesesibebesini nakuwo wonkhe umbuso waSihoni, inkhosi yema-Amori, labebusa eHeshboni. Mosi wayincoba lenkhosi kanye nebabusi baseMidiyani: bo-Evi, naRekhemu, naSuri, naHure, naReba, lababetihlanganise naSihoni, lababehlala kulelo live. 22
Ngetulu kwalabo lababebulewe emphini, ema-Israyeli abebulele agwaza Bhalamu, umsa waBheyori, labesangoma. 23Umnyele wemaRubeni kwakungumfula iJordane. Lamadolobha kanye nemiti yawo kwaba lifa lemaRubeni, lusendvo ngelusendvo.
25Kwaba live laseJazeri, nawo onkhe emadolobha akaGileyadi, nencenye yelive lema-Amoni kuze kuyewufika e-Aroyeri, eceleni kweRabha; 26nekusukela eHeshboni kuye eRamathi Mispa naseBhetonimu, nekusuka eMahanayimu kuye eveni laseDebiri, 27nasetihosheni eBhethi Haramu, naseBhethi Nimra, naseSukhothi, naseSafoni nawo wonkhe umbuso waSihoni, inkhosi yaseHeshboni, ngasemphumalanga neJordane, live lelenyuka liyewugcina ngeLwandle lwaseKhinerethi.“Lwandle lwaseKhinerethi” nome “Lwandle lwaseGalile” nome “Lwandle iGenesaretha” 28Lamadolobha kanye nemiti yawo kwaba lifa lesive sakaGadi, lusendvo ngelusendvo.
30
Live lelisuka eMahanayimu lifaka ekhatsi yonkhe iBhashani, nawo wonkhe umbuso wa-Ogi, inkhosi yaseBhashani, nayo yonkhe imiti yaJayire lebeyiseBhashani, emadolobha langema-60, 31
Josh. 17:1
nencenye yaseGileyadi, ne-Ashtarothe, ne-Edreyi, emadolobha a-Ogi, inkhosi yaseBhashani. Lelo-ke laba ngeletitukulwane taMakhire, umsa waManase, incenye yemadvodzana aMakhire, lusendvo ngelusendvo.
32Leli-ke lifa Mosi labelabile ngesikhatsi asesematsafeni akaMowabi ngesheya kweJordane, emphumalanga neJerikho. 33Kodvwa sive semaLevi Mosi akazange asabele lifa, ngobe Simakadze, Nkulunkulu waka-Israyeli, ulifa laso, njengobe abesetsembisile.


text:
Liningi letitselo tase Ningizimu Afrika, kufana nemagilebisi, ema apricots, emampentjisi, eampear, bomangoza nabo bhanana kuyomiswa. Komisa kususa lobumantana, lokugcugcutela kukuntsa, bumuncu kanye nekukhula kwemagciwane, noma ngesento sekutfutfukisa imphilo yaseshelufini yesitselo. Phindze kunciphisa sisindvo kanye nelinani lesitselo, lokuwenta kutsi angaduli phindze kubemelula kuwahambisa.
Noma ngusiphi sitselo kanye nesibhidvo kungomiswa, kepha letinye tinhlobo tilungele komiswa kunaletinye. Njengoba kusho Anton Arwee, lolomkhulu losehhovisi lwe Kudla Kwetintfo Letentiwe ngeSandla, lenhlobo lembi lekhokha umphumela ngemkhicito wekugcina lonemtimba lomncane noma lonenyama.
Titselo kanye netibhidvo letifunwako kumakethe yekomisa, kufana nanoma nguyiphi inhlobo, kubhekiswe ekuhlolweni lokukhulisiwe ngaphambi kwekutsi kukhululwe ngekwentsengo wemkhicito. Letinhlobo kumele angalungeli komiswa kanye nekugcina libala ngemuva kwemomiswa kwemkhicito walokukhokhiwe ngesikhatsi lesikahle semnyaka ngekusebenta kanye naletinye tintfo.
Lesitselo singabe somile ngemuva kwekomiswa noma sitsengiswe ngaphandle kwekufakwa kwekuselapha. Sitselo lesomile sitsambile futsi simelula nasidliwa kunaleso lesilashiwe, kepha sinemphilo lemfishane. Sitselo lesifana nemagungumence singalashwa ngetintfo tashukela, kufana nejusi yamagilebisi, ngaphambi kwekutsi somiswe kwentela kusivikela kutsi singacini size singadleki.
Liningi letitselo letomiswako eNingizimu Afrika tomiswa ngematreyi ekomisa elangeni ngemuva kwekukhiwa, ngenca yekwehla kwemkhicito kanye nekubita lokuphansi. Kusukela ngesimo lesingatsandzeki selitulu lesingabanga kukhula kweligciwane kanye nekungabikho kwelibala lesitselo, lining lesitselo loyomiswa etindzaweni letinelitulu ngesikhatsi sasebusika etigodzini letifana ne Boland, Sigodzi se Ceres, ne Klein Karoo lese Western Cape ngase Sigodzini se Orange River lese Northern Cape.
Intfo lenkhulu lebuyako ngekomisa ngalokwakhiwe kwekomisa kungukutsi bakhiciti banelilungelo lelincane lekugadza simo selitulu ne, kufana ne, nchubo yekomisa. Kukhokha lizinga lelihle kakhulu lesitselo, inombolo lengaphansi yemikhicito leseyibuyele kumathaneli ekomisa kwentela kunciphisa ingoti yesimo selitulu kanye nekuciniseka lizinga leliphakeme letitselo tekomiswa. Gesi udulile, ngako balimi basebentisa tindlela tendalo, letifana letifaka umlilo noma tindlela tekunika emandla, kwentela kunika emandla kunchubo yekomisa.
Anton utsi letiningi titselo letomiswako telashwa nge sulphur dioxide ngaphambi kwesikhatsi sekomiswa, kwephula letintfo tetinhlayiya tesitselo kanye nekuchuba lenchubo yekomisa. I-Sulphur dioxide iphindze isite ekuvikeleni lenchubo lensundvu yesitselo. Loku kuvumela lesitselo kutsi sigcine libala laso kanye netintfo letifana netintfo letiphila kuletinye kwentela kuvikela lokusita ngekuciniseka kutsi lokudla kuphephile kutsi kungadliwa ngaphandle ngekutsi kushiywe ngaphandle tinsuku letimbalwa kutsi kome.
Sitselo lesinalokumunyama kuso, lokufana netinhlavu letincane, tindumbu letidliwako, lokomisiwe kanye netinsuku akavami kutsi alashwe nge sulphur dioxide.
Titselo letomiswako tase Ningizimu Afrika tiyafunwa kakhulu endzaweni nangaphesheya.
Titselo letomisiwe tingadliwa njengesidlo lesincane noma tisetjentiselwe ekuphekeni kanye njengesidlo sekugcina. Sitselo lesomisiwe sinefibre lesetulu, ema antioxidant kantsi futsi tinemphilo lenkhulu. Incenye yinye yesitselo lesomisiwe kutsiwa inemanutrition lafanako ngesigaba njengaleso sitselo lesinenyama. Noma anjalo asafunwa, abe lamanye emanutrients, lafana na vitamin C angatfola kulahleka ngesikhatsi senchubo yekomiswa.
Translated by Phindile Malotana


text:
291
Inkhosi Davide yamemetela kubo bonkhe lababelapho, yatsi: “Solomoni, indvodzana yami, lowo lowakhetfwa nguNkulunkulu, usemncane, futsi usengakati lutfo. Lomsebenti mkhulu kabi, ngobe lendlu akusiso sigodlo sekuhlala umuntfu. Kodvwa kutawuhlala Simakadze Nkulunkulu. 2
Ngetame ngawo onkhe emandla ami kulungisa tonkhe tintfo tekwakha lelithempeli laNkulunkulu wami, ngilungise igolide yekwakha tonkhe tintfo tegolide, nesiliva yekwakha tonkhe tintfo tesiliva, nelitfusi lekwakha tonkhe tintfo telitfusi, nensimbi yekwakha tonkhe tintfo tensimbi, netingodvo tekwakha tonkhe tintfo telukhuni, ne-oniksi yekuhlobisa ngemigca, nethekhosi,“nethekhosi” nome “nalamanye ematje laligugu” siHebheru asicondzakali nematje lamibalabala, netinhlobonhlobo tematje laligugu lacolisakele kanye netintfo temabuli; konkhe loku kunyenti kakhulu. 3Ngetulu kwako konkhe loko, nami ngekutilahla kwami ematsambo senginikela ngegolide yami nesiliva yami kulomsebenti wekwakhiwa kwelithempeli laNkulunkulu wami; kantsi ngetulu kwako konkhe loko futsi sengilungisele lelithempeli lelingcwele: 4igolide lecengekile yase-Ofiri lengemathani lalikhulu, nesiliva lecengekile lengemathani langema-240, yekwembesa lubondza lwaletakhiwo 5
kanye nekwekwenta tintfo tegolide netesiliva kanye nekwekwenta tonkhe tintfo letitakwentiwa bantfu labanelikhono. Manje-ke ngubani lofuna kunikela kuSimakadze?”
6
Num. 7:2,10
1 Khr. 28:1
Baholi bemindeni, netiphatsimandla tetive taka-Israyeli, netindvuna tetinkhulungwane netemakhulu, nebaphatsi bemisebenti yenkhosi banikela ngenhlitiyo levumako. 7Banikelela umsebenti wekwakha lithempeli laNkulunkulu: igolide lengemathani lali-170 nemakhilogremu langema-84, nesiliva lengemathani langema-340, nelitfusi lelingemathani langema-620, nensimbi lengemathani lati-3 400. 8
Bonkhe labo lababenematje laligugu banikela ngawo engcebeni yelithempeli laSimakadze leyayenganyelwe nguJehiyeli, umGeshoni. 9Sive sajabula kakhulu, nasibona baholi baso banikela ngenhlitiyo levumako, ngobe bebanikela ngenkhululeko nangenhlitiyo yabo yonkhe kuSimakadze. NaDavide, inkhosi, wajabula kakhulu.
10Davide wadvumisa Simakadze embikwalo lonkhe libandla watsi:
“Ludvumo alube kuwe, Simakadze,
Nkulunkulu wababe wetfu Israyeli,
kusukela phakadze kuze kube phakadze.
11
Semb. 4:11
5:12
Yebo, Simakadze bukhulu nemandla kwakho.
Inkhatimulo nebukhosi kwakho,
nebumengemenge bakho;
ngobe konkhe lokusezulwini
nalokusemhlabeni kwakho.
Yebo, Simakadze,
umbuso nawo wakho.
Wena uphakeme wengamela konkhe.
12
Ingcebo neludvumo kuphuma kuwe;
wena ungumbusi wato tonkhe tintfo.
Esandleni sakho kunemandla neligunya
kwekuphakamisa nekucinisa bonkhe.
13Manje, Nkulunkulu wetfu,
sibonga wena
sidvumise Libito lakho lelidvumile.
14“Empeleni mine bengingubani, sona sive sami besiyini kutsi besingakhona kunikela kakhulu kangaka? Konkhe kuphuma kuwe, natsi sikunike kona loko lokuphuma esandleni sakho. 15
Jobe 8:9
14:1
Hla. 39:12
90:5
102:11
119:19
Shu. 7:1
Heb. 11:13
Tsine sitihambi nebafokati embikwakho, njengabo bonkhe bokhokho betfu. Emalanga etfu lapha emhlabeni afanana nesitfunti, kute litsemba. 16Awu, Simakadze, Nkulunkulu wetfu, konkhe loku lokunyenti lesesikunikelele kwakha lithempeli, silakhele Libito lakho lelingcwele, kuphuma esandleni sakho, futsi konkhe loko kwakho. 17
Hla. 7:9
Semb. 2:23
Ngiyati, Nkulunkulu wami, kutsi wena uvivinya inhlitiyo ujatjuliswe bucotfo. Tonkhe letintfo ngitinikele ngenhlitiyo levumako nangekwetsembeka. Manje sengibonile ngekujabula kutsi sive sakho lesikhona lapha sinikele kanjani ngenhlitiyo levumako kuwe. 18Yebo, Simakadze, Nkulunkulu wabobabe Abrahama, na-Isaka, na-Israyeli, gcina lenshisekelo etinhlitiyweni tesive sakho phakadze naphakadze, wente tinhlitiyo tabo tihlale tetsembeke kuwe. 19Nika Solomoni, indvodzana yami, inhlitiyo letinikele kutsi agcine imiyalo, nemitsetfo kanye netimiso takho nekutsi ente konkhe lokusemandleni akhe ekwakheni lelithempeli lesengililungiselele.”
20Davide wachubeka wakhuluma kulesive, watsi: “Dvumisani Simakadze Nkulunkulu wenu.” Ngako sonkhe sive sadvumisa Simakadze, Nkulunkulu waboyisemkhulu; baguca bakhotsamisa tinhloko tabo embikwaSimakadze nenkhosi.
21Ngelilanga lelilandzelako benta imihlatjelo neminikelo yekushiswa kuSimakadze: tinkunzi letiyinkhulungwane, netihhanca letiyinkhulungwane, nemazinyane lamadvuna etimvu latinkhulungwane, neminikelo yayo yetinatfo kanye naleminye imihlatjelo leminyenti, bentela Israyeli wonkhe. 22Badla banatsa ngekujabula lokukhulu embikwaSimakadze ngalelo langa.
Baphindza futsi bemukela Solomoni, umsa waDavide, kutsi abe yinkhosi, base bamgcoba ngemafutsa embikwaSimakadze kutsi abe ngumbusi, naSadoki kutsi abe ngumphristi. 23
Ngako Solomoni wahlala esihlalweni sebukhosi saSimakadze waba yinkhosi esikhundleni seyise Davide. Wachuma, nema-Israyeli onkhe amhlonipha. 24Tonkhe tiphatsimandla, nemachawe kanye nemadvodzana onkhe enkhosi Davide etsembisa kutfobela inkhosi Solomoni.
25
10:23
2 Khr. 1:1
Simakadze waphakamisa Solomoni kakhulu embikwema-Israyeli onkhe, wametfwesa bukhosi lobukhulu, kute ngisho nayinye inkhosi leyase yaba nabo ngembili kwakhe.
26Davide, umsa waJese, waba yinkhosi etikwawo onkhe ema-Israyeli. 27
1 Khos. 2:11
1 Khr. 3:4
Wabusa ema-Israyeli iminyaka lengema-40. Wabusela eHebroni iminyaka lesikhombisa, kwatsi lengema-33 wabusela eJerusalema. 28Wafa asamdzala kakhulu, asatenelisile ngemphilo lendze, nangemcebo, nangekuhlonishwa. Solomoni, umsa wakhe, watsatsa sikhundla sakhe waba yinkhosi.
29
Imininingwane ngekubusa kwaDavide, kusukela ekucaleni kuze kube ngusekugcineni, kubhaliwe emlandvweni waSamuweli, umboniswa, nasemlandvweni waNathani, umphrofethi, kanye nasemlandvweni waGadi, umboniswa. 30Lemininingwane ichaza kutsi Davide wabusa kanjani, ichaze nangemandla akhe nangako konkhe lokwamehlela yena nesive sema-Israyeli kanye nangemibuso yawo onkhe lamanye emave.


text:
191Simakadze wakhuluma kuboMosi na-Aroni, watsi: 2“Lesi-ke sekuyawuba simiso semtsetfo lomiswe nguSimakadze: Tjela sive sema-Israyeli kutsi siletse litfokati lelibovu lelingenasiyela nasici, lekungazange sekubekwe lijoko entsanyeni yalo. 3
Niyawulinika Eleyazare, umphristi, liyawukhishelwa ngephandle kwenkambu lihlatjelwe embikwakhe. 4
Eleyazare-ke, umphristi, uyawube sewutsatsa ingati yalo ngemuno wakhe, afafate kasikhombisa ngalengati yalo abhekise ngasembikwelithende lekuhlangana. 5
Lev. 4:11
Lelitfokati liyawube seliyashiswa-ke embikwakhe, kushiswe sikhumba salo, nenyama yalo, nengati yalo, nemswane walo. 6
Umphristi-ke uyawutsatsa umsedari, nehisophu, nendvwangu lebovu ngalokutopele, akujike emlilweni etikwalelitfokati lelishiswako. 7Lomphristi-ke uyawube sewugeza tingubo takhe, nemtimba wakhe ngemanti, emvakwaloko-ke sekangangena enkambu, abe ngulongcolile ngekwemtsetfo kuze kuhlwe. 8Lomuntfu longuyena ashise lelitfokati kufanele naye ageze tingubo takhe kanye nemtimba wakhe ngemanti, abe ngulongcolile kuze kuhlwe.
9
“Kuyawutsi umuntfu lohlantekile kube nguyena abutsa lomlotsa walelitfokati ayewulahla ngephandle kwenkambu endzaweni lehlobile ngekwemtsetfo, uhlaliswe lapho, uhlalele kutsi sive sema-Israyeli siwusebentise emantini ekuhlambulula nasitewugeza sono ngawo. 10Lomuntfu longuyena abutse lomlotsa walelitfokati kufanele naye ageze timphahla takhe abe ngulongcolile kuze kuhlwe. Lesimiso siyakwentiwa ngabo bonkhe baka-Israyeli kanye nebetive labasemkhatsini wenu, titukulwane ngetitukulwane.”
11“Umuntfu loyawutsintsa sidvumbu nome ngabe sabani uyawuba ngulongcolile ngekwemtsetfo emalanga lasikhombisa. 12Uyawutigeza yena ngemanti ngelilanga lesitsatfu nangelesikhombisa, bese-ke uba ngulohlantekile. Kodvwa nakangatigezi yena ngelilanga lesitsatfu nangelesikhombisa, angeke ahlanteke. 13Nome ngubani lotsintsa sidvumbu, nome sabani, angakaze atihlambulule, uyawube wedzelela lithende laSimakadze. Lowo muntfu kufanele ancunywe esiveni sakubo, ngobe emanti ekuhlambulula angakaze afafatwe etikwakhe, ngako ungcolile; kungcola kwakhe kusesekuye.
14“Lona-ke ngumtsetfo lomacondzana nemuntfu lofele ethendeni lakhe. Nome ngubani loyawungena kulo nalobekasuke akulo lelithende, uyawuba ngulongcolile ngekwemtsetfo emalanga lasikhombisa. 15Tonkhe titja lebetingakambonyisiseki taciniswa ngesidekiselo tiyawuba nguletingcolile.
16“Nangabe umuntfu utsite asebaleni watsintsa sidvumbu semuntfu lofe ngekugwazwa, nome lofe ngesifo lesetayelekile, nome lotsintsa litsambo laso, nome lithuna, uyawuba ngulongcolile ngekwemtsetfo emalanga lasikhombisa.
17“Macondzana nalabangcolile ngekwemtsetfo uyawutsatsa umlotsa wemnikelo wesono utsele kuwo emanti lahlobile esitjeni. 18Kuyawutsi umuntfu lohlantekile ngekwemtsetfo atsatse ihisophu ayenye kulamanti, bese ufafata lelithende nako konkhe lokusekhatsi kanye nalabantfu bebakhona lapho. Kufanele afafate bonkhe labake batsintsa litsambo lemufi, nome sidvumbu semuntfu lobulewe nome lotifele, nome-ke lithuna. 19Lona lohlantekile kufanele afafate lowo longcolile ngelilanga lesitsatfu nangelesikhombisa; ngaleli lesikhombisa uyawube asamhlambulula. Lona lotewuhlanjululwa kufanele ageze timphahla takhe tekwembatsa kanye nemtimba wakhe ngemanti, uyawuba ngulohlambulukile ngabona lobo busuku.
20“Kodvwa nangabe lomuntfu longcolile angatihlambululi yena, kufanele ancunywe esiveni sakubo, ngobe uhlambalate indzawo lengcwele yaSimakadze. Emanti ekuhlambulula akaze afafatwe etikwakhe, ungcolile. 21Lesi-ke simiso sabo lesiyawuhlala sentiwa titukulwane ngetitukulwane.
“Lomuntfu lobafafata ngemanti ekuhlambulula kufanele naye ageze timphahla takhe tekwembatsa, nalowo lotsintsa lamanti ekuhlambulula uyawuba ngulongcolile kuze kuhlwe. 22Yonkhe intfo letsintfwe ngumuntfu longcolile nayo iyawuba ngulengcolile, nalowo loyawutsintsa leyontfo uyawuba ngulongcolile kuze kuhlwe.”


text:
31
Rom. 6:2
Ef. 2:6
Fil. 3:20
Nangabe-ke navuswa kanye naKhristu, funani tintfo tasezulwini lapho Khristu ahleti ngesekudla saNkulunkulu. 2
Rom. 8:5
Nakekelani tintfo tasezulwini, ninganaki tintfo talapha emhlabeni. 3
Gal. 2:20
Ngobe phela nafa, imphilo yenu ifihliwe kanye naKhristu kuNkulunkulu. 4
Fil. 1:21
1 Joh. 3:2
Mhlazana Khristu, lokuphila kwetfu, abonakaliswa, nani niyawubonakaliswa kanye naye ebukhosini bakhe. 5
Rom. 6:11
8:13
1 Khor. 6:9
Gal. 5:19
Ef. 5:3
1 Thes. 4:3
Ngaloko-ke bulalani tonkhe tinkhanuko tenu talapha emhlabeni: bugwadla, nebuphingi, nekungcola, nekuhungeka, nekukhanuka lokubi, nebukhali lobukukhonta tithico. 6Konkhe loku kwenta Nkulunkulu ehlisele lulaka lwakhe kubantfu labangamlaleli. 7
Thit. 3:3
Nani nake natiphatsa kanjalo.
8
Ef. 4:22,31
1 Phet. 2:1
Jak. 1:19
Kepha manje kulahleni konkhe: kutfukutsela, nelulaka, nenzondo, nekuhlambalata, nekukhuluma emahlazo. 9
Ningakhulumelani emanga, ngobe senikhumule umuntfu lomdzala kanye nemikhuba yakhe. 10
Ef. 4:24
Manje senembetse umuntfu lomusha, kuze nihlale nakhiwa kabusha, nifute Nkulunkulu, nimati ngalokuphelele. 11
1 Khor. 7:19
Gal. 3:28
5:6
Kulabanjalo kute umehluko emkhatsini wemGriki nemJuda, walosokile nalongakasoki, wetive nemSikithi, sigcili nalokhululekile, kodvwa Khristu ungiko konkhe, futsi ukubo bonkhe.
12
Ef. 4:1-7,32
5:1
1 Thes. 1:4
Ngako-ke njengebantfu labakhetsiwe baNkulunkulu, labangcwele nalabatsandzekako, yembatsani bubele benhlitiyo, nesisa, nekutitfoba, nebumnene, nekucinisela. 13
Mak. 11:25
Nibeketelelane, nitsetselelane, nangabe umuntfu akhube lomunye; ngobe phela neNkhosi yanitsetselela, nani-ke yentani njalo. 14
Rom. 13:8
1 Khor. 13:1
Khol. 2:2
Kodvwa-ke ngetulu kwako konkhe loko yembatsani lutsandvo, lolusibopho sekuphelela. 15
Fil. 4:7
Kuthula kwaKhristu, lenabitelwa kuko emtimbeni munye, akubuse etinhlitiyweni tenu; futsi netayele kubonga. 16
Ef. 5:19-20
Livi laKhristu alihlale ngekhatsi kwenu liphuphume. Fundzisanani niyalane ngekuhlakanipha konkhe, nifundzisane ngemahubo nangetingoma, nangemaculo akaMoya. Nihlabelele Nkulunkulu ngekumbonga etinhlitiyweni tenu. 17
1 Thes. 5:18
Heb. 13:15
Konkhe lenikwentako kwenteni ngelibito leNkhosi Jesu, nome ngelivi, nome ngemisebenti, nibonge Nkulunkulu uYise ngaye.
18
Ef. 5:22,33
1 Phet. 3:1
Bafati, tfobelani emadvodza enu, njengalokufanele eNkhosini.
19
1 Phet. 3:7
Madvodza, tsandzani bafati benu, ningabacansukeli.
20
Bantfwana, lalelani batali benu etintfweni tonkhe, ngobe nguloko lokutsandvwa yiNkhosi.
21
Boyise, ningabatfukutselisi bantfwabenu, khona bangetiwudzinwa.
22
1 Thim. 6:1
Thit. 2:9
1 Phet. 2:18
Tisebenti, labangemakhosi enu ngekwasemhlabeni balaleleni etintfweni tonkhe, ningamane nitsenge emehlo, njengalabajabulisa bantfu, kodvwa yesabani iNkhosi ngebucotfo benhlitiyo. 23Konkhe lenikwentako, kwenteni ngenhlitiyo, kube shangatsi nentela iNkhosi, hhayi bantfu. 24Khumbulani kutsi nikhonta iNkhosi. Nati kutsi niyakwemukeliswa umvuzo welifa kuKhristu. 25
Imis. 10:34
Rom. 2:11
2 Khor. 5:10
Ef. 6:9
1 Phet. 1:17
Ngobe lowo lowenta lokungakalungi, uyakwemukela lokungakalungi lakwentile, ngobe kuyawube kungakhetfwa bala lamuntfu.


text:
251
“Nangabe emadvodza abanga lokutsite, kufanele akumikise enkantolo, behluleli bayekulijuba lelo cala, bavikele longenacala balahle lonelicala. 2Nangabe lona lonelicala kufanele ashaywe, umehluleli uyakumlalisa phansi ashaywe embikwakhe leyo mivimba layifanele, 3
kodvwa akukafaneli amnike imivimba lengetulu kwalengema-40. Nangabe ushaywe imivimba lengetulu kwaleyo, lowo mnakenu uyawube sewuhlazekile kini.
4
1 Thim. 5:18
“Ungayifaki sifonyo inkhabi, nayibhula kolo.”
5
Mat. 22:24
Mak. 12:19
Luk. 20:28
“Nangabe emadvodza latelamani ahlala khaya linye, bese kufa lenye yawo ingakayitali indvodzana, lomfelokati akukafaneli atsatfwe ngulomunye umuntfu wangaphandle, ngaphandle kwemuntfu walowo mndeni. Umnakabomufi kufanele amngene amtsatse amente umfati wakhe, afeze umsebenti wemkhula wakhe kulomfati. 6Indvodzana yekucala iyawutsatsa libito lemufi, kuze kutsi libito lakhe lingapheli ka-Israyeli.
7
“Noko nangabe indvodza ingafuni kungena lomfati wemnakabo, lomfelokati uyawuhamba aye kubaholi enkhundleni, afike atsi: ‘Umkhula wami akafuni kwenta umsebenti wakhe, akafuni kuvusa libito lemnakabo lapha ka-Israyeli.’ 8Labaholi balelo dolobha bayakuyibita bakhulume nayo lendvodza. Nangabe solomane iyachubeka itsi: ‘Angifuni kumngena,’ 9lomfelokati utawube sewusondzela kulomkhula wakhe embikwebaholi, afike kuye akhiphe lenye yetincabule kulomkhula wakhe, aphindze amkhafulele ebusweni atsi: ‘Naku-ke lokufanele kwentiwa endvodzeni leyala kuvusela umnakabo indlu.’ 10Indlu yakaleyo ndvodza iyakwatiwa esiveni saka-Israyeli kutsi Yindlu Lengenancabule.”
11“Nangabe kulwa emadvodza lamabili, bese umfati walena lenye uyaphutfuma kuyakwelekelela lendvodza yakhe, ngekutsi abambe emasendze alena lenye indvodza, 12uyawujuba sandla sakhe, ungabi nasihawu naye.
13
Taga 20:23
Hez. 45:10
“Akukafaneli ube netisindvo letehlukene, letisindzako naletilula, esikhwameni sakho. 14Akukafaneli ube netilinganiso letehlukene, lesikhulu nalesincane, endlini yakho. 15Kufanele ube netisindvo netilinganiso letikahle naletisemtsetfweni, khona utewuphila sikhatsi lesidze eveni Simakadze Nkulunkulu wenu lanipha lona. 16
Ngobe Simakadze Nkulunkulu wenu uyamtondza umuntfu lowenta letintfo, nome ngangubani lowenta tintfo ngekungetsembeki.”
17
1 Sam. 15:2-9
1 Khr. 4:43
“Khumbulani kutsi entani kini ema-Amaleki ngesikhatsi nisesendleleni niphuma eGibhithe. 18Ngesikhatsi senikhatsele nidziniwe, ahlangabetana nani endleleni abahlasela ababulala bonkhe labo bebahambela emuva. Akazange amesabe Nkulunkulu. 19Uyawutsi Simakadze Nkulunkulu wenu anganipha kuthula, kutsi hhamu kuhlaselwa nguletitsa tenu letinitungeletile kulelive lanipha lona kutsi nilidle libe lifa lenu, niyawulesula libito la-Amaleki lingaphindzi likhunjulwe ngaphansi kwemtfunti welilanga. Ningakhohlwa.”


text:
221Kwaze kwaphela iminyaka lemitsatfu kute imphi emkhatsini wemaSiriya nema-Israyeli. 2
Kodvwa kwatsi ngemnyaka wesitsatfu Jehoshafati, inkhosi yakaJuda, wehla wayawubonana nenkhosi yaka-Israyeli. 3Ahabi, inkhosi yaka-Israyeli, bese iyale tindvuna tayo yatsi: “Anati yini kutsi iRamothi Gileyadi yakitsi, kodvwa kuze kube ngunyalo, kute lutfo lolwentiwe kuze siyitsatse etandleni tenkhosi yaseSiriya?”
4
Ngako yabuta Jehoshafati, yatsi: “Ungahamba yini nami siyekulwa neRamothi yaseGileyadi?”
Jehoshafati waphendvula inkhosi yaka-Israyeli, watsi: “Mine ngifanana nawe, bantfu bami banjengebantfu bakho, nemahhashi ami anjengemahhashi akho.” 5
Kodvwa Jehoshafati wachubeka wakhuluma enkhosini yaka-Israyeli, watsi: “Cala kucala ufune seluleko saSimakadze.”
6Ngako inkhosi yaka-Israyeli yase ibutsela ndzawonye baphrofethi lababengaba ngema-400, emadvodza odvwa, yababuta yatsi: “Ngingaya yini kuyawuhlasela iRamothi Gileyadi, nome ngiyekele?”
Baphendvula batsi: “Hamba, ngobe Simakadze utayinikela etandleni tenkhosi.”
7Kodvwa Jehoshafati wabuta watsi: “Sekute yini lomunye umphrofethi waSimakadze lapha lesingabuta kuye?”
8Inkhosi Ahabi yaphendvula Jehoshafati, yatsi: “Usekhona munye lesingabuta ngaye kuSimakadze, kodvwa ngiyamenyanya, ngobe akaze nje aphrofethe lokuhle ngami, kodvwa uphrofetha lokubi kodvwa. NguMikhaya, umsa waJimla.”
Jehoshafati waphendvula watsi: “Inkhosi ayikafaneli kukusho loko.”
9Ngako Ahabi, inkhosi yaka-Israyeli, wase ubita lomunye wetindvuna takhe, watsi: “Landza Mikhaya, umsa waJimla, masinyane.”
10Babegcoke imijiva yabo yebukhosi bo-Ahabi, inkhosi yaka-Israyeli, banaJehoshafati, inkhosi yakaJuda, bahleti etihlalweni tabo tebukhosi, ebaleni lekubhulela kolo, eceleni kwelisango lelingena eSamariya; bonkhe baphrofethi bebaphrofetha embikwabo. 11Sedekiya, umsa waKhenana, yena abesente timphondvo tensimbi, wamemeta atsi: “Naku lokushiwo nguSimakadze: ‘Ngaleti utawuhlaba emaSiriya aze afe, aphele.’ ”
12Bonkhe-ke nalaba labanye baphrofethi babekhuluma intfo yinye, batsi: “Hlasela iRamothi Gileyadi, uyehlule. Ngobe Simakadze utayinikela etandleni tenkhosi.”
13Lesigijimi lebesilandze Mikhaya samhlebela, simdvonsa ngendlebe, satsi: “Buka la, njengendvodza yinye laba labanye baphrofethi baphrofethe imphumelelo yenkhosi Ahabi. Ngako-ke nawe emavi akho abovumelana newalaba labanye, ukhulume lokuhle.”
14
Kodvwa Mikhaya waphendvula watsi: “Ngifunga kuphila kwaSimakadze, ngitamtjela loko lengikutjelwa nguSimakadze kuphela.”
15Watsi kube efike, inkhosi yambuta yatsi: “Mikhaya, singaya yini kuyawuhlasela iRamothi Gileyadi, nome siyekele?”
Waphendvula Mikhaya watsi: “Hlasela uncobe, ngobe Simakadze utayinikela esandleni senkhosi.”
16Inkhosi Ahabi yatsi kuye: “Ngitakutjela kangaki kutsi ungangitjeli lutfo lolunye ngaphandle kweliciniso egameni laSimakadze?”
17
Mat. 9:36
Mikhaya wase uyaphendvula, watsi: “Ngibone onkhe ema-Israyeli ahlakatekile etintsabeni njengetimvu letite umelusi; Simakadze watsi: ‘Labantfu abanamelusi. Nguloyo akatibuyelele ekhaya lakhe ngekuthula.’ ”
18Ahabi, inkhosi yaka-Israyeli, watsi kuJehoshafati: “Angikakutjeli-ke kutsi kute lokuhle langahle akuphrofethe ngami, kodvwa lokubi kuphela?”
19Mikhaya wachubeka watsi: “Ngako-ke lalela livi laSimakadze: Ngabona Simakadze ahleti esihlalweni sakhe sebukhosi nayo yonkhe imphi yasezulwini ime ngakuye imtungeletile ngesekudla sakhe nangesancele. 20Simakadze watsi: ‘Ngubani lotasihungela Ahabi kutsi ayewuhlasela iRamothi Gileyadi atiyele yena ekufeni kwakhe?’
“Lomunye waphakamisa loku, lomunye waphakamisa lokwa. 21
Ekugcineni kwesuka umoya, weta wema embikwaSimakadze watsi: ‘Mine ngitamhunga.’
22“Simakadze wawubuta watsi: ‘Kanjani?’
“Umoya waphendvula watsi: ‘Ngitawuphuma ngibe ngumoya wemanga emlonyeni wabo bonkhe baphrofethi bakhe.’
“Simakadze watsi: ‘Cha, wena-ke utawuphumelela kumhunga nembala. Hamba, wente njalo.’
23“Ngako-ke Simakadze ubeke umoya wemanga emlonyeni wabo bonkhe baphrofethi bakho. Simakadze ukulungiselele sehlakalo kutsi sikwehlele.”
24Sedekiya, umsa waKhenana, wasukuma wafumba Mikhaya ngemphama ebusweni, atsi: “LoMoya“LoMoya” nome “lomoya” waSimakadze uhambe ngakuphi, nawusuka kimi uyewukhuluma kuwe?”
25
Mik. 1:2
Mikhaya waphendvula watsi: “Loko uyawukubona ukwati, mhlazana uhamba sewuyawubhaca ekamelweni lelisekhatsi.”
26Ahabi, inkhosi yaka-Israyeli, wase ukhipha umyalo watsi: “Tsatsani Mikhaya nimbuyisele emuva ku-Amoni, indvuna yelidolobha, nakuJowashi, indvodzana yenkhosi, 27nitsi: ‘Inkhosi itsi: “Valelani nangu umuntfu esitokisini ningamniki lutfo ngaphandle kwesinkhwa nemanti, ngize ngibuye ngiphephile.” ’ ”
28Mikhaya watsi: “Nawungahle nje ubuye uphephile, Simakadze utawube akaze wakhuluma ngami.” Wachubeka watsi: “Nonkhe nine tive, wanakeni lamavi ami.”
29Ngako-ke Ahabi, inkhosi yaka-Israyeli, kanye naJehoshafati, inkhosi yakaJuda, base bayakhuphuka baya eRamothi Gileyadi. 30Ahabi wakhuluma kuJehoshafati watsi: “Mine ngitawungena emkhatsini wemabutfo ngiphice umkhondvo, kodvwa wena ungatigcoka tingubo takho tebukhosi.” Ngako Ahabi, inkhosi yaka-Israyeli, wase uphica umkhondvo wangena emkhatsini wemabutfo agcoke letinye tingubo.
31
Inkhosi yaseSiriya beyiyale tindvuna tayo tetincola temphi letingema-32, yatsi: “Nine ningalwi namuntfu lomunye, nome mncane nome mkhulu, nicondzane kuphela nenkhosi yaka-Israyeli Ahabi.”
32Letindvuna tetincola temphi tatsi natibona Jehoshafati, tacabanga tatsi: “Ngempela lena ngiyo inkhosi yaka-Israyeli,” ngako tagucukela kuye tiyekumhlasela, kodvwa watsi Jehoshafati nakakhala amemeta, 33letindvuna tetincola temphi tambona kutsi akasiyo lenkhosi yaka-Israyeli, tase tiyayekela kumcosha.
34
Kodvwa lomunye wantsala butjoki bakhe wajijimeta, kwagwazeka Ahabi, inkhosi yaka-Israyeli, emahlanganweni etembatfo takhe tensimbi letatimvikela. Inkhosi Ahabi wakhuluma kuloloshayela incola yakhe yemphi, watsi: “Jikisa incola, ungikhiphe lapha emphini. Sengilimele.” 35Lonkhe lelo langa imphi yayibambene etulu, inkhosi yasekelwa encoleni yayo, ibhekene nemaSiriya. Linceba layo lopha ingati yaze yageletela phansi encoleni, kwatsi kusihlwa inkhosi Ahabi yafa. 36Latsi lilanga nalishonako, kwamenyetelwa kuyo yonkhe inkambu, kutsiwa: “Ngulowo nalowo akabuyele ekhaya lakhe, ngulowo eveni lakubo.”
37Wafa kanjalo-ke Ahabi, inkhosi, watsatfwa wayiswa eSamariya, bafike bamfihla khona. 38
2 Khos. 9:25
Lencola yakhe bayigezela esitibeni lesiseSamariya, lapho kwakugeza khona tingwadla, tefika tinja tacapha ingati ya-Ahabi, njengobe livi laSimakadze lalishito.
39Leminye imininingwane ngekubusa kwa-Ahabi lefaka konkhe lakwenta, nesigodlo lasakha wasihlobisa ngematinyo endlovu, nemadolobha lawakhela tinqaba, kubhaliwe encwadzini yemilandvo yemakhosi aka-Israyeli. 40Ahabi wafa; Ahaziya, umsa wakhe, waba yinkhosi esikhundleni sakhe.
41
18:14
Jehoshafati, umsa wa-Asa, wabekwa waba yinkhosi yakaJuda ngemnyaka wesine wekubusa kwa-Ahabi, inkhosi yaka-Israyeli. 42Jehoshafati abeneminyaka lengema-35 budzala ngesikhatsi abekwa kuba yinkhosi. Wabusela eJerusalema iminyaka lengema-25. Libito lenina bekungu-Azubha, indvodzakati yaShilhi. 43Kuko konkhe Jehoshafati wahamba etinyatselweni teyise Asa, akazange aphambuke kuto, wenta lokuhle emehlweni aSimakadze. NokoKuletinye tincwadzi livesi 44 licala lapha “Noko ...” tindzawo letiphakeme tekukhontela tithico akazange atisuse, ngako bantfu babesachubeka nekwentela kuto imihlatjelo batfuncise netimphepho. 44
Jehoshafati futsi abehlalisene ngekuthula nenkhosi yaka-Israyeli.
45Leminye imininingwane ngekubusa kwenkhosi Jehoshafati, tintfo latiphumelelisa, nekuhlasela kwemabutfo akhe, kubhaliwe encwadzini yemilandvo yemakhosi akaJuda. 46Wacosha imisalela yetitabane telithempeli letatisasele emvakwekubusa kweyise, Asa. 47
Kwasala sekute inkhosi e-Edomu; ngako kwase kubambe lisekela.
48
Jehoshafati wakha imikhumbi yekuhweba elwandleNome “yaseThashishi” nome “yaseSpaniya” kutsi ibohamba iye e-Ofiri, ilandze igolide, kodvwa noko ayizange iphumelele kuhamba, ngobe yephukela e-Esiyoni Geberi. 49
2 Khr. 20:35
Ngaleso sikhatsi Ahaziya, umsa wa-Ahabi, wakhuluma kuJehoshafati, watsi: “Vumela emadvodza akami kutsi ahambisane nemadvodza akakho emikhunjini.” Kodvwa Jehoshafati wala.
50Jehoshafati wase uyakhotsama, wafihlwa kuboyisemkhulu, eDolobheni laDavide, uyisemkhulu. Jehoramu, umsa wakhe, waba yinkhosi esikhundleni sakhe.
51Ahaziya, umsa wa-Ahabi, wabekwa waba yinkhosi yaka-Israyeli eSamariya; wabekwa ngemnyaka weli-17 wekubusa kwaJehoshafati, inkhosi yakaJuda. Ahaziya wabusa sive saka-Israyeli iminyaka lemibili. 52Wenta lokubi emehlweni aSimakadze, ngobe walandzela etinyatselweni taboyise nenina, nasendleleni yaJerobowamu, umsa waNebati, lowabangela ema-Israyeli kutsi one. 53
16:31
Wakhonta Bhali, wakhotsama kuye, ngaleyo ndlela wacunula Simakadze Nkulunkulu wema-Israyeli, wamtfukutselisa. Ahaziya walingisa uyise.


text:
61
Bantfwana, hloniphani batali benu eNkhosini, ngobe loko kulungile. 2
Dut. 5:16
“Hlonipha uyihlo nenyoko;” lowo ngumyalo lobalulekile nalonesetsembiso lesitsi: 3
“Kuze kube kuhle kuwe, ube nemphilo lendze emhlabeni.”
4
Hla. 78:4
Taga 19:8
29:17
Khol. 3:21
Boyise ningabaphatsi kabi bantfwabenu, badzimate babe nenzondo, kodvwa bakhuliseni ngekubayala nangekubacondzisa ngemphilo yebuKhristu.
5
1 Thim. 6:1
Thit. 2:9
1 Phet. 2:18
Tisebenti, labangemakhosi enu ngekwelive, bahlonipheni ngekwesaba nangekutfutfumela; loko nikwente ngebucotfo benhlitiyo yenu, kungatsi nentela Khristu. 6Loko ningakwenti ngekutsenga emehlo njengalabajabulisa bantfu, kodvwa njengetisebenti taKhristu, nente intsandvo yaNkulunkulu ngenhlitiyo. 7Ngako-ke yentani umsebenti wenu ngekujabula, kube sengatsi nisebentela iNkhosi, hhayi bantfu nje. 8
Rom. 2:6
2 Khor. 5:10
Nati kutsi, konkhe lokuhle lakwentako umuntfu uyakwemukela lokunjalo eNkhosini, nome usigcili nome ukhululekile.
9
2 Khr. 19:7
Rom. 2:11
Khol. 4:1
Baphatsi, nani yentani njalo kuto tisebenti tenu, niyekele kutisongela, nati kutsi iNkhosi yenu neyato isezulwini, nekutsi yona ayikhetsi muntfu.
10
2 Thim. 2:1
Kwekugcina, cinani eNkhosini nasemandleni ayo lamakhulu. 11
2 Khor. 6:7
1 Thes. 5:8
1 Phet. 5:8
Hlomani tonkhe tikhali taNkulunkulu, khona nitewuba nemandla ekumelana nebucili baSathane. 12
Ef. 2:2
Ngobe asilwi nebantfu, kodvwa silwa netikhulu temimoya, nemandla, nebabusi bendalo yalobumnyama, nemabutfo abomoya lababi labasemkhatsini. 13
Ngako-ke hlomani tikhali tonkhe taNkulunkulu, khona nitewuba nemandla ekulwa ngelilanga lelibi, nitsi nome senicedzile kulwa, nigcine nincobile.
14
59:17
Luk. 12:35
1 Phet. 1:13
Ngako-ke manini tinkhalo tenu tiboshwe ngeliciniso, nifake sivikelo sesifuba lesikulunga, 15
Rom. 10:15
tinyawo tenu tigcokiswe kulungela kushumayela liVangeli lekuthula. 16
Kunako konkhe, nitsatse lihawu lelikukholwa, lenitawuba nemandla ekucima ngalo tonkhe tikhali letivutsako taLomubi. 17
Heb. 4:12
Semb. 1:16
Nitsatse impantitje leyinsindziso, nenkemba yaMoya lelivi laNkulunkulu.
21
Khol. 4:7
2 Thim. 4:12
Thikhikhusi, umzalwane wetfu lotsandzekako nalosisebenti lesetsembekile emsebentini weNkhosi, utanatisa konkhe ngami, khona nitekwati kutsi ngichubeka njani. 22Ngiko nje ngimtfumele kini atenitjela kutsi sichubeka njani, khona atenikhutsata etinhlitiyweni.
23Kuthula akube kubazalwane, nelutsandvo, kanye nekukholwa lokuvela kuNkulunkulu, longuBabe, naseNkhosini yetfu Jesu Khristu. 24Umusa awube nabo bonkhe labatsandza iNkhosi yetfu Jesu Khristu ngelutsandvo lolungapheli.